text:
WILLEMSTAD — Liga 40 Komersial Soshal 2016 Ta den Full Swing ketu bai, niun team no ke baha kabes pa otro wega fanatikonan por a presensia bon bataya riba tereno entre e ekipo na Suvekball Park.
Resultado Djamars 26 di Juli 2016:
E ekipo di Renassaince ta knock-out e ekipo di Building Depot ku score di 19 – 8
Pitcher Ganado pa e ekipo di Renassaince a resulta Ifterio Hooi
Renassaince: 15 Hit I 3 Error
Miho na bate Marco Girigorie 4-3
Pitcher Perdedo pa e ekipo di Building Depot a resulta Gilbert Santiroma.
Centrum : 9 Hit I 7 Error
Miho na bate R. Ferrero di 3-3
Resultado Djabierne 29 di Yuli 2016:
E Prome (1) Enkuentro entre DOK I SV Quick ‘60
E ekipo di Dok ta ganae ekipo di SV Quick ’60 ku skor di 25 – 8 .
Pitcher Ganado pa e ekipo DOK ta Oscar Brunken
Dok ku un total di 21 Hit I 2 Error
Miho na bate a resulta di ta Riangelo Isidora 3-3, Raylison Cordilia 1-1, Oscar Brunken 3-3
Jason Naldijk, Gillione Pikerie, Taffarie Bucharan, Riangelo Isidora Tur 4 ku 1 Home Run
Picher perdedo pa e ekipo di SV Quick’60 ta Erickson Statie
SV Quick ‘60 ku un total di 9 Hit I 5 Error.
Miho na bate ta Erickson Statie 1-1
Den e di dos (2) Enkuentro entre EWT Plus Coed I Quick/Ennia Coed
E ekipo di Quick/Ennia Coed ta laga EWT Plus Coed den Terenot ku skor di 9-8
Pitcher Ganado pa e ekipo di Quick/Ennia Coed ta Windelin Lindenberg
Quick/Ennia Coed ku 12 Hit I 4 Error.
Miho na bate a resulta di ta Derviore Emerenciana 3-2, Jourdinay Wedefoort 3-2, Stephany Elsbeth 3-2
Picher perdedo pa e ekipo di EWT Plus Coed ta Egbert Martis
EWT Plus Coed ku 12 Hit I 3 Error
Miho na bate ta Sukino Sadji 3-3
Resultado Djasabra 30 di Yuli 2016:
E ekipo di BearingPoint ta Gana e ekipo di Meo Bears ku skor di 6-4
Pitcher Ganado pa e ekipo di BearingPoint Ephrem Ocalia
Bearing Point ku 8 Hit I 4 Error
Miho bate a resulta di ta Ruendi Isei 3-2, Jasin De Windt 1-1
Ruwendi Isei ku 1 Home Run
Pitcher Perdedo pa e ekipo di Meo Bears ta Everon Sargio
Miho na bate Angelo Ignatia 3-2
Quencey Cornelis ku 1 Home Run
Enkuentro entre APC/ICTUAL/IT – The Reserves
E ekipo di The APC/Ictual/IT ta gana e ekipo di The Reserves ku score di 15 – 11
Pitcher Ganado pa e ekipo di APC/Ictual /IT ta Marlon Christiaan
BearingPoint ku 16 Hit I 4 Error.
Miho na bate a resulta di ta Sjagbar Martis 4-4, Idelgo Imperator 2-2, Marlon Christiaan 1-1
Stephen Winklaar I Sjagbar Martis ambos ku 1 Home Run
Picher perdedo pa e ekipo di The Reserves ta Roderick Allee
The Reserves ku 17 Hit I 3 Error
Miho na bate pa e ekipo di The Reserves ta Clayton Ignesia 1-1, Madison Candelaria 2-2
Resultado Kuater (4) enkuentro Djadumindu 31 di Yuli 2016:
Prome (1) Enkuentro entre Coca Cola – EWT e ekipo di EWT/ Sam Ship ta knock-out Coca Cola ku skor di 12 – 2
Pitcher Ganado pa e ekipo di EWT / Sam Ship ta Egbert Martis
EWT / Sam Ship ku 13 Hit I 1 Error
Miho bate a resulta di ta Sendrick Martha 3-3, Dwight Alexander 2-2, Urshen Nocento 3-3
Dwight Alexander ku 1 Home Run
Pitcher Perdedo pa e ekipo di Coca Cola ta Curthley Willems
Coca Cola ku 7 Hit I 4 Error.
Miho na bate pa e ekipo di Coca Cola Chelo Martis 2-2
Di dos (2) Enkuentro entre Smith & Nephew – Insel Air
E ekipo Smith & Nephew ta gana e ekipo di Fraal/CSS/Security ku score di 11-10
Pitcher Ganado pa e ekipo di Smith & Nephew Arthley Van Uytrecht.
Smith & Nephew ku 9 Hit I 5 Error
Miho na bate a resulta di ta Arthley Van Uytrecht 3-2
Picher perdedo pa Insel Air ta Jorge Luis Sulbaran
Insel Air ku 12 Hit I 4 Error
Miho na bate pa e ekipo di Insel Air ta Haycith Cijntje 2-2
Hillard Cijntje I Ensley Schoop ambos ku 1 Home Run
Di Tres (3) Enkuentro entre e ekipo di Petro Socios – Mc. Donalds
E Ekipo di Petro Socios ta perde pa Default
Di Kuater (4) enkuentro entre e ekipo di Dobbel Play – SV Quick’60
E Ekipo di SV Quick ‘60 ta gana ekipo di Dobble Play ku score di 9 – 8
Pitcher Ganado pa e ekipo di SV Quick ’60 ta Erickson Statie
SV Quick ‘60 ku 10 Hit I 4 Error.
Miho na bate a resulta di ta Temesh Lourens 3-3, Christopher Hersilia 1-1, Russel Markes 2-2
Temesh Lourens ku 1 Home Run
Picher perdedo pa e ekipo di Dobble Play Raymirel Hosepha
Dobble Play ku 11 Hit I 1 Error
Miho na bate pa e ekipo di Dobble Play Mirielo Balentien 2-2, Faisel Zimmerman 2-2
Mirielo Balentien ku 2 Home Run, Jason Benito ku 1 Home Run
Wega nan lo sigui na Suvek Ball Park, Fanatiko nan di Softball boso tur ta keda kordialmente invita pa presensia e enkuentro nan di e siman aki. Bar I Kushina Manera Semper lo ta Bon Surti.
Dajbierne
8/5/2016 8:00 PM Kooyman Hisa Buta v.s. Renassaince
8/5/2016 9:30 PM Building Depot v.s. SULCA SUVEK A
Djasabra
8/6/2016 10:30 AM APC / ICTAUL / IT v.s. Smith & Nephew
8/6/2016 10:30 AM Insel Air v.s. The Reserves
Djadumingu
8/7/2016 10:30 AM The Trader v.s. Wenman
8/7/2016 12:00 PM MEO Bears v.s. Fraal CSS Security
8/7/2016 1:30 PM Coca Cola v.s. Centrum
8/7/2016 3:00 PM Wild Dogs v.s. DOK
8/7/2016 4:30 PM Polis v.s. BearingPoint


c: text/html

text:
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Steve Jobs
Steven Paul (Steve) Jobs (n. 24 di februari 1955 na San Francisco, California – f. 5 di oktober 2011 na Palo Alto, California) tabata un empresario, magnate di negoshi, doño di media i inversionista Mericano. E tabata co-fundado, presidente i CEO di Apple i ta considera mundialmente un pionero den industria di computer.
Desde 2003 Jobs tabata sufri di cancer y a causa di un recaida ta fayece dia 5 di oktober 2011 na su cas na Palo Alto, California.

robotstxt: allowed

filter: keep


text:
WILLEMSTAD — Manera boso sa mundo di natashon ta pasando den un temporada hopi difisil. Ya pa varios siman nos federashon no por a tene kompetensia. Mester a para tur aktividat por lo menos te ku Januari otro
anja sperando ku pa e temporada ei nos por sigi. Apesar di e situashon aki, Federashon Aquatiko Korsou ke komparti un nota hopi positivo ku prensa i ku
Korsou.
Tur anja Federacion Internationale de Natacion (FINA) ta yuda nan miembronan finansieramente pa organisa klinika ku fasilitadornan international pa asina traha riba desaroyo di entrenador, huesnan i atletanan ront mundu.
E anja aki FINA a pone fondonan disponibel pa Korsou a traha riba un klinika pa landamentu sikronisa.
E klinika aki lo tuma luga for di dia 29 di november te ku dia 6 di desember. Mirando ku SDK ta sera i aktualmente tur di training di natashon ta tuma luga na Pisina Benny Leito, federashon a hanje ta buska otro lokalidat pa organisa e training aki. Esaki lo tuma luga na Hilton Hotel.


text:
Publiká riba 24 Mart 2021
WILLEMSTAD – Riba djabièrnè 19 di mart, Promé Minister Rhuggenaath a risibí konseho di Raad van State – kual a keda prepará riba 3 di mart – tokante e landspakket i e reformanan ku ta kai bou di esaki. Mirando e echo ku e dokumento ta estríktamente konfidensial te na momentu ku e keda presentá na Konseho di Minister di Reino i Tweede Kamer (kual ta e prosedura usual), no ta posibel pa Promé Minister publiká e dokumento i tampoko bai konkretamente den e kontenido. I pues no por duna komentario riba dje na e momentunan akí, ni maske ku mientrastantu e konseho a yega den man di medionan di komunikashon i tin hopi spekulashon tokante e kontenido i posibel implikashonnan.Loke si Promé Minister Rhuggenaath ya por bisa kaba ta ku e ta satisfecho ku e konseho.
Motibu pa esaki ta ku e konseho ta bai ampliamente den e lista di pregunta ku Promé Minister – despues di tratamentu den Parlamento – a presentá na Raad van State for di oktober 2020. Di e forma akí a bira evidente ku Raad van State tin mésun reserva ku Kòrsou tambe tabatin, ku ta pone ku ta rekomendá un rekonsiderashon di e konsepto di lei di Reino riba diferente punto importante.
Na yüli di 2020, e Minister di Asuntunan Interior i Relashonnan den Reino a pone bon kla pa Kòrsou, ku kontinuashon di e krusial sosten di likides solamente ta posibel despues di aseptá un amplio pakete di reforma i institushon di un órgano Hulandes nobo. Despues di algun luna di negosashon kaminda tambe a mehora bastante punto, i despues di sigui proseduranan nesesario, Gobièrnu di Kòrsou a bai di akuerdo ku kontenido di e “landspakket” i aprobá e proseso pa start e trayekto di lei pa yega na un konsepto di e lei di Reino. Kuminsando ku hasi un petishon na Raad van State pa konseho. Esaki a sigurá e sosten di likides, ku tabata asina nesesario e último 2 kuartal, a kambio di reformanan ku ta importante pa Kòrsou.
Pero simultáneamente a akordá ku e preguntanan di prinsipio di Kòrsou lo keda presentá direktamente na Raad van State, di manera ku riba esaki por duna un konseho promé ku aseptá e lei di Reino i asina ainda realisá demas kambionan.
A resultá awor ku e strategia di negosashon ku a keda apliká tabata esun korekto. Di un banda, e tan importante sosten finansiero a keda sigurá na un momentu ku esaki tabata vital. Di otro banda, a kuminsá e trayekto di konseho di Raad van State, ku awor a konfirmá e resevanan ku Gobièrnu ya tabatin na yüli.
Awor ta keda na Hulanda, na e gabinete demisionario i eventualmente despues na e gobièrnu nobo, pa sigui deliberá tokante e rekonsiderashonnan presentá pa Raad van State i pa negoshá adaptashonnan konstruktivo.


text:
Diabierna, Central ta manda patruya di Noord na Superfood, pa un ladron gara cu man den mansa.
Eynan ta papia cu e gerente di Superfood, e homber yama V, kende a declara cu el a wordo yama pa un trahado, e dama H., kende a bisa V., cu el a scucha algo y a mira un homber ta hinca algo den su carson banda drechi. Segun V., e hunto cu e hefe di e caheranan, e dama S., a bay confronta e sospechoso. S. a puntra e sospechoso si e tin mas articulo cun’e. E sospechoso a nenga esaki. Despues cu S. a puntra e homber algun biaha, e sospechoso a declara cu e tabata tin algun cos mas den su carson. E sospechoso a pone e articulonan na e caha. Segun V. tabata 2 paki di keshi y 2 bleki di cuminda di pushi. E sospechoso a wordo wanta pa V y e dama S den oficina y a yama polis. V. a declara cu den e kantoor e sospechoso a saca e otro paki di keshi y un bleki di cuminda di pushi for di su carson. Patruya a tuma e datonan y a avisa V. pa bay recherche. Patruya a bay cu e sospechoso kende a bisa cu e ta BFH, naci na Merca y biba na Paradera. H. a wordo deteni pa ladronicia y hiba na warda di Shaba, caminda el a wordo presenta dilanti di fiscal auxiliar.
H. a wordo deteni pa mas investigacion. Durante listramento, polis a haya un otro cuminda di pushi den su saco di carson robes. Un proces verbaal a wordo traha. Esaki a wordo confisca y hiba pa recherche na warda pa mas investigacion. Central a wordo poni na altura.


text:
Último simannan un par di video a keda di post riba ret social kaminda hóbennan alumno di skol ta envolví den bringamentu. Den un di e kasonan tabatin asta un mayor envolví. Netamente pa e motibu ei e kampaña “Legumai ‘beef’, por otro!” di e Kerncommissie Restorative Justice (Komishon Núkleo pa
Hustisia Restorativo) ta un stap importante den evitá violensia i buska solushon alternativo pa konflikto bou di hóbennan.
“Legumai ‘beef’, por otro!”, ta un kampaña di informashon ku a kuminsá kana for di dezèmber 2019.
Lamentablemente pa motibu di e pandemia di Covid-19 mester a para e kampaña pero awor ta bolbe baisigui ku ne.
E kampaña ta enserá entre otro ku hóbennan na skol sekundario lo haña un pelikulá kòrtiku
(short film) mira. E pelikula kòrtiku aki ta trata e tópiko ‘konflikto bou di hóben’ i ta laga mira kon por solushoná e konflikto aki pa medio di Práktikanan Restorativo.
E pelikula ta presentá un situashon fèrfelu,
kaminda pa motibu di redu entre hóbennan ta surgi un diskushon fuerte i un pelea entre dos alumno.
Despues di e pelea ta invitá e alumnonan pa un kombersashon den grupo. Aki ta trata di papia tokante di e problema i yega na solushon i palabrashonnan. Ku e kampaña aki, e organisashonnan ku ta traha huntu
riba e tópiko aki ta trata – pa via di skolnan –mustra ku por solushoná malkomprondementu i konflikto di un forma mas pasífiko.
Kolaborashon
E produkshon di e pelikula kòrtiku aki ta sali for di un kolaborashon entre diferente organisashonnan ku ta traha huntu riba e tema di Restorative Justice i Restorative Practices. Ta trata aki di UO Reclassering
Curaçao, N&M Mayor i Yu, Justitiële Jeugd Inrichting Curaçao (JJIC – antes GOG), Stichting Slachtofferhulp
Curaçao, SEDA (Sentro Di Dama), Stichting Ambulante Justitiële Jeugdzorg Curaçao (AJJC), Vereniging voor Protestants Christelijk Onderwijs op Curaçao (VPCO), Triple A Attorneys, Kuerpo Polisial Kòrsou (Korps
Politie Curaçao – KPC), Ministerio Públiko Kòrsou i Ministerio di Hustisia. E produkshon di e pelikula tabata den man di e señora Iris Ludekuse, dosente di drama na Albert Schweitzer VSBO (VPCO). E aktornan
(alumnonan di Albert Schweitzer VSBO) a keda bou di impreshon di e pelíkula pero tambe di e tópiko.
Durante di e estreno di e pelíkula na e hóbennan, e alumnonan a para ketu riba e konsekuensianan di konflikto tantu riba termino korto komo termino largu i riba e gran importansia di solushoná konflikto na un manera diferente.
Práktikanan Restorativo
E aserkamentu aki ku ta presentando na e hóbennan, yama Práktika Restorativo. Práktikanan Restorativo ta un manera pa atendé ku konfliko. For di un investigashon hasí na Schotland, tin indikashon ku skolnan ku ta apliká Práktikanan Restorativo korektamente, tin ménos konflikto i bringamentu i e kantidat di mucha ku ta saka for di klas a bira ménos. Práktikanan Restorativo ta sali for di e prinsipio di Hustisia Restorativo. Hustisia Restorativo (òf ‘herstelrecht’) ta basá riba un model hudisial, kaminda e enfoke ta mas riba restourá e daño hasí i di e forma ei restourá e relashon, embes di enfoká riba e kastigu pa e malechornan. Ministerio Públiko ta aplika e método aki den algun kaso. E organisashonnan ku ta traha
huntu ta haña di sumo importansia pa komunidat di Kòrsou sera konosí ku e forma aki di solushoná konflikto.
Den práktika por mira ku voral hóbennan mester bira mas konsiente di kon ta e mihó manera
pa solushoná konfliktonan.
Kampaña di informashon
Despe ku pasa e pelikula kòrtiku pa alumnonan di skolnan sekundario, lo tene kombersashonnan den sirkulo ku e hóbennan bou di guia di un eksperto di un di e organisashonan ariba menshoná. Aki e hóbennan lo kombersá i diskutí riba nan propio situashonnan. Banda di e rekorido na skolnan kaminda lo pasa e pelikula kòrtiku, tambe e organisashonnan lo tene entrevistanan ku prensa pa asina pone un lus riba e tema. Ademas, ta e intenshon pa na final di e kampaña organisá un kompetensia i un debate bou di hóbennan.
Por mira e ‘trailer’ di e pelikula kòrtiku “Legumai ‘beef’, por otro!” riba e página di Facebook di Ministerio
Públiko. Skolnan sekundario ku ke bini na remarke pa un presentashon di e pelikula “Legumai ‘beef’, por otro!” por tuma kontakto via di kcrjcuracao@gmail.com òf riba 5262791
Video link


text:
MERKA — Manera ta konosí despues di e Klásiko Mundial di Beisbòl e picher yu di Kòrsou Jair Jurrjens a yega na un akuerdo ku e ekipo di Los Angeles Dodgers. E picher di 31 aña tabata agente liber i a hasi uso di e Klásiko di Beisbòl pa pone su nòmber bek riba mapa di ekiponan Amerikano.
For di promé ku e Klásiko Jurrjens tabata tin interes di algun ekipo. Kansas City Royals tabata un di e ekiponan kaminda e picher yu di Korsou a tira pa su skoutnan. Sin embargo, nada no a sali for di e oportunidat aki. Tabata despues di e Klásiko di Beisbòl ku Jurrjens a sinta ku Los Angeles Dodgers i a yega na un akuerdo ku nan.
Ofisialmente Jair a keda pone riba e roster di Oklahoma City Dodgers. Esaki ta e ekipo di tripel A di e organisashon di Dodgers.
Peloteronan profeshonal ayera:
- Segun informashonnan, Didi Gregorius a kuminsá tira bek. Aktualmente e pelotero di New York Yankees ta riba lista di hungadó inkapasitá pa 10 dia bayendo bek na 30 di mart. Didi e leshoná den un partido di fogeo kontra Arizona Diamondbacks den luna di mart último durante di e Klásiko Mundial di Beisbòl.
- Andrelton Simmons a bai di 4-1 ku dos kareda a anotá pa Los Angeles Angels den Liga Grandi. Simmons tin un promedio di .286.
- Wladimir Balentien a bai di 2-1 ku su promé honron di temporada i un base por bola. Balentien a keda ekspulsá for di e partido aki despues di un forsageo. E pelotero di Kòrsou a keda multa na un suma di 200,000 Yen ($1800). Sin emabrgo e no a risibí suspenshon.


text:
Documenta pensamento ta documenta historia oral…Un rato cu Indra Stamper…
Den un combersacion ameno cu Indra Stamper, e la comparti diferente di su pensamentonan pa cu nos custumbernan cu ta bayendo perdi, un mas lihe cu e otro. Hunto nos a puntra nos mes, tad icon esaki ta sosodiendo y kico nos por hasi pa evita esaki. Con nos por sinja nos hendenan y nos paisanonan nobo stima nos custumbernan Rubiano? Indra ta hasi esaki dor di pone su pensamentonan riba papel… un custumber cu cada un di nos por crea tambe. Documenta nos pensamentonan ta documenta historia oral, vivencia y bida mes…
Pesey awe nos kier pa bo lesa un bunita pensamento di un hoben Arubiana, radiante, ehecutiva y un curason grandi pa su isla stima Aruba. Indra ta e persona encarga cu e relacion publico y mercadeo di Aruba Palm Beach Plaza…un bunita projecto cu hopi potencial. Danki na Indra pa comparti su curason y cu hopi mas hende refleha riba e balor di nos custumbernan y specificamente Pasco di nacemento…
Custumber
Nan sa bisa,
Custumber ta mal cos
Pero ta di custumber nos ta crece
Di custumber nos ta sinja
Mi no kier descustumbra
Di mi custumber ‘rubiano
Custumber ta bunita,
Bai misa diadomingo
Bishita famia pa pasco
Canta dande anja nobo
Sunchi y brasa famia
Bishita defunto na su graf
Res’un rosario de vez en cuando
Stima famia riba tur cos…..
Y nan tin cuer’i cara di bisa,
Custumber ta mal cos
– Indra Stamper


text:
Oranjestad – E evento a yama bon biní na atministrashonnan fiskal for di 10 pais rònt mundu.
E siman aki, BearingPoint Caribbean tabata anfitrion di su di tres konferensia anual titulá Tax
Administration Performance Summit, yamando bon biní na 10 atministrashon fiskal for di Karibe i
Pasífiko. E eksitoso kumbre a keda anfitrioná personalmente na ofisina di BearingPoint i tambe
virtualmente pa partisipantenan den eksterior.
Delegadonan for di, entre otro, Dominica, Anguilla, Turks & Caicos, Fiji, Samoa i Papua New Guinea a
asistí na e evento di tres dia. Den diferente reunion i diskushon, a trata un gran variedat di tópiko, for di
tendensia i inovashonnan den atministrashon di entrada te implementashon di solushonnan den IT. Ko-
anfitrion dje evento tabata C2D Services, partner di implementashon ku base na Canada, ku ta
responsabel pa data cleansing & migrashon di data, training i coaching, change management i sosten di
komunikashon pa atministrashonnan fiskal.
E partisipantenan a asistí na demostrashonnan di Multi Tax Solution (MTS) i Multi Data Exchange
Solution (MDES). E demostrashonnan a ofresé ideanan balioso i komprondementu detayá di tur dos
sistema desaroyá dor di BearingPoint, kua ta forma parti di e Public Services Suite. MTS ta yuda
modernisá operashon di atministrashonnan fiskal, miéntras MDES ta fasilitá interkambio internashonal
di informashon fiskal entre hurisdikshonnan.
A organisá un seshon spesial den kolaborashon ku Justin Zake, kabesante di IMF su Sekretariado TADAT,
e organisashon ku ta enfoká riba evaluashon di funshonamentu di atministrashonnan fiskal rònt mundu.
Esnan presente a haña un demostrashon di e TADAT dashboard module, un instrumento ku
BearingPoint a desaroyá den estrecho kolaborashon ku Sekretariado TADAT. TADAT dashboard ta
monitoriá funshonamentu di e atministrashon fiskal ku un bista den tempu real, hasiendo uzo di
normanan ophetivo di TADAT.
Avinash Grootens, Direktor General di BearingPoint a bisa lo siguiente: “Nos tabata entusiasmá di por a
yama bon biní na nos partisipantenan despues di planifikashon detayá i kouteloso. Aña pasá, nos mester
a kanselá e evento pa motibu di COVID-19, pues e ta di gran balor di por a rekonektá ku e dies
atministrashonnan fiskal i interkambiá eksperensia i e mihó praktikanan. Finalmente, nos meta ta pa
amplia nos negoshi ku mas kliente di atministrashon fiskal den Karibe, Pasífiko i mundialmente.
Aktualmente, nos ta premirá ku nos lo realisá e metanan akí, i amplia nos portfolio di kliente di 13
atministrashonnan fiskal aktualmente pa 25+ klientenan rònt mundu. Un evento asin’akí ta trese
visibilidat tambe na oportunidatnan ku Kòrsou tin di ofresé relashoná ku IT komo un sektor di
eksportashon.”
Relashoná ku esaki, e partisipantenan a bishitá Blue NAP Americas tambe, e sentro di data sertifiká na
nivel-IV pa multiple hürdó. E grupo a keda anfitrioná pa CEO Danila Zabala i a keda imensamente
impreshoná pa e fasilidat moderno ku ta ofresé servisio na klientenan na Amérika Nort, Sentral i Latino.
BlueNAP ta un di e fasilidatnan di mas avansá di su sorto den region.
Na aña 2018, BearingPoint tabata anfitrion di su promé Kumbre Funshonamentu di Atministrashon
Fiskal na St. Kitts. Na aña 2019 a tene e dos edishon na Kòrsou.
TOKANTE BEARINGPOINT
BearingPoint Caribbean ta un kompania di IT ku ta spesialisá den digitalisashon di gobièrnunan riba
tereno Fiskal, di Seguridat Sosial, i di Pèrmit & lisensia. Pa mas ku 35 aña kaba, BearingPoint su mishon
ta pa yuda paisnan chikí alkansá na ful potensial. Nos ta hasi uzo di nos ekspertisio i konosementu pa
transformá Small Island Developing States (SIDS) i paisnan den desaroyo i forma aliansa ku nan pa move
bai dilanti. Nos tim di mas ku 100 profeshonal sumamente kalifiká ta brinda servisio na nos klientenan
via nos sentro di solushon internashonal.


text:
Un di e acusacionnan mas dramatico den e entrevista di prins Harry y su esposa Meghan cu Oprah Winfrey tabata cu nan yiu homber no a ricibi un titulo real, posiblemente pa motibo di color di su cuero.
Yiu di Harry y Meghan, number shete den linea pa e trono Britanico, ta Archie Mountbatten-Windsor. Den contraste, e yiunan di ruman grandi di Harry, prins William, ta prins George, princess Charlotte y prins Louis.
Meghan a bisa cu tempo cu e tabata na estado, ānanā ā asumi cu ta e palacio ā ātabata bisando cu nan no tabata kier pa e ta un prins… cu lo ta diferente di protocolā. El a implica cu por ta e caso cu āe prome miembro color scur den e famia aki no ta haya titulo e mesun forma cu e otro nietonanā.
A rechasa Archie?
Reina Elizabeth II tin nuebe bisnieto, incluyendo Archie. Nan no ta prins y prinsesnan, apart di e tres yiu di prins William, ken ta number dos den linea pa e trono y destina pa un dia bira rey.
Un decreto di rey George V na 1917 ta limita e titulo di prins y prinses na e yiunan di e monarca, yiunan di e yiunan homber di e monarca, y āe yiu homber mas grandi di e yiu homber mas grandi di e prins di Walesā ā esta yiu homber di William, prins George.
Bob Morris, di e Unidad di Constitucion na University College London, a bisa cu e regla a ser prepara pa corta e cantidad aumentando di titulonan di prins. āReina Victoria tabatin nuebe yiu cu tur tabata prins y prinses, y nan a haya yiu, y asina a keda bay, y George V a sinti cu mester a haci algo pa drecha e situacionā, el a bisa.
E reina tin e poder pa amienda e reglanan, y na 2012 el a duna un decreto cu tur yiu di prins William y su esposa, Catherine, no solamente esun di mas grandi, lo ta prins y prinses.
Bao convencion George V, Archie no ta un prins, pero lo bira un prins como e nieto di e monarca unabes cu e actual heredero na e trono, prins Charles, bira rey.
Den su entrevista, Meghan a bisa cu a bisāe cu ānan kier cambia e convencion pa Archieā.
No ta cla na kico e tabata referi, pero Morris a bisa cu prins Charles a duna di conoce cu āe ta prefera un famia real mas chikitoā na momento cu e asumi e trono.
Archie tabata eligibel pa un ātitulo di cortesiaā na su nacemento, manera Lord Archie Mountbatten-Windsor. E tempo aya, a reporta cu Harry y Meghan a scoge pa no dunāe un titulo. Pero Meghan a bisa Winfrey cu āe no tabata nos decisionā.
E titulo ta afecta seguridad di Archie?
Meghan a expresa preocupacion cu sin un titulo, Archie āno ta bay ricibi seguridadā.
Pero un titulo real manera prins of prinses no ta trece proteccion di seguridad automaticamente. Miembronan di famia real cu ta traha full-time ā incluyendo Harry y Meghan prome cu nan a muda na Merca aƱa pasa ā ta ricibi guardaespaldas di polis paga pa pueblo. Miembronan senior di realesa cu tin un trabao pafo di e famia, manera yiunan muhe di prins Andrew, prinses Beatrice y prinses Eugenie, no ta ricibi esaki.
Kico e palacio ta bisa?
Palacio di Buckingham no a responde na acusacionnan specifico den e entrevista. Den un declaracion, a bisa cu āe asuntonan expresa, particularmente esun di rasa, ta preocupante. Mientras cu algun recoleccion por varia, ta tuma esakinan hopi na serio y lo trata esakinan di forma priva den e famiaā.


text:
KOMUNIKADO DI PRENSA 443/2022
22 sèptèmber 2022 Morto despues di un insidente bou di investigashon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djaweps 22 di sèptèmber 2022 alrededor di 01.49’or, Sentral di Polis a risibí informashon di
un insidente bastante grave ku a tuma lugá na un sentro di dibertishon na bapor kibra.
Na yegada di e promé unidat, a bin topa ku un hende hòmber drumí abou sin ta duna señal
di bida.
For di investigashon preliminar a sali na kla ku tabatin un forsageo net algu prome ku a
víktima a fayese.
Dòkter di polis a konstata morto alrededor di 03:10’or i e kurpa sin bida a wordu konfiská
riba òrdu di fiskal pa por hasi lei di outopsia, pa determiná e kousa di morto.
Investigashon den e kaso ta kontinuá.


text:
Calabas/Kudawecha – Diasabra atardi 23 di juni. Den scurito despues di bahada di Solo, un auto ta parkeer pocopoco bou dje palo di kwihi di mal ehempel aya na highway 69 na Calabas. Prome cu e paga luz y motor, e chauffeur ta hala un rosea largo y pisa. Su bista ta keda fiho riba e entrada dje famoso y unico Domino Square Garden na mundo, e tempel di domino caminda ultimo tempo sla a coy su curpa sin fin. Suavemente, sin kita su mirada firme for dje porta, e ta sacudi cabes y murmura “Not this time baby … awe un otro gay lo canta.” Cu paso dicidido e ta crusa caminda, habri e porta dje establecimento y keda para den esaki p’un fraccion di seconde pa su bista custuma n’e claridad paden. Pocopoco e cacofonia di harimento, papiamento, y gritamento den e bar ta baha n’un murmuyo, y tur esnan cu a bira cara y wak Snor Perez para den entrada, a haya e mes un gevoel … su aura e anochi ey tabata diferente.
Wel, shonnan amante di “cutting edge” domino, ta manera cu e showdown dje anochi ey, e bataya entre Team SNOR y RANGERS DT, a start, un y tur den Team Snor por a observa y deduci cu e aura di Snor por ta a cambia, pero su style di hunga domino no. For di tempran palo a cuminsa coy Snor su curpa! Wega tras di wega ta bay perdi, y mes ora capitan di team, Ms. Margo, a duna instruccion cla y raspa pa un y tur den team Snor “step up to the plate” si no e storia dje anochi ey lo bay caba atrobe manera ultimo biahanan … bou dje palo di kwihi! RangersDT no a bin pa haci wega! Den prome buelta, mientras Snor ta hayando sota tras di sota, e otro integrantenan a hiba un bataya formal y cu score di 11-7, Team Snor ta drenta halftime c’un bentaha.
Despues dje pasapalonan tremendo, segundo tempo ta cuminsa y ta bira bisto cu en berdad Snor ta den un racha di malora pasobra te hasta sapato blanco a cuminsa yobe! Rangers DT sensacionalmente ta empata e wega na 17-17! E gritonan histerico di victoria di Rangers ST ta rezonaden full e luga … “BLUE, BLUE, BLUE!”
Bou “high tension” e bataya ta gatia bay dilanti … 18-17, 18-18, 19-18, 19-19 … e barco di Team Snor ta ariba lama bruto, pero captain Margo tin e timon duro wanta! CaptainMargo ta duna Snor un “aanwijzing” y ponele saca e kokiChines for di cushina per direct! Team Snor ta pika dilanti cu 20-19, y por ultimo, despues di no por a gana un solo wega, Snor Perez hunto cu Chef Han ta gana e wega crucial pa pone Team Snor back in town cu score di 21-19! Otro candeloso anochi di drama y sensacion n’e unico y mundialmente famoso Domino Square Garden na Calabas!


text:
E construccion di etunnel “Agua Negra” ta un di e obranan mas compleho, cu lo construi den e proximo añanan na Sudamercia, pasobra e caminda subteraneo lo uni ciudad di San Juan na Argentina cu region di Coquimbo na Chile.
E proyecto tin un costo di 1500 miyon dollar, segun dato di empresa cu a presenta pa participa den e proceso di licitacion di e proyecto. Segun corant La Nacion di Argentina, 29 empresa a pre-califica, pa presenta licitacion di e proyecto, un proceso cu lo cuminsa na 2018. E grupo di empresa aki mester cumpli cu otro rekisito pa asina participa den licitacion, por ehemplo: Experiencia den construccion di un tunel di mas di 5 kilometer of e empresa mester tin un patrimonio di US$500 miyon. “Nos ta kere cu e obra di construccion por tarda entre 9 y 10 aña,”, segun e webpage di e ‘Entidad Binacional Tunel de Agua Negra’ (Ebitan)
“E proyecto tin planifica dos tunnel di 13,9 kilometer cada un, caminda un 72% di e largura lo coresponde na Argentina, y 28% ta coresponde na Chile,” e webpage di Ebitan ta splica.
E tunnel di Agua Negra ta ser considera e parti mas importante di un proyecto hopi grandi, manera e proyecto di un coredor bi-oceanico Porto Alegre – Coquimbo, cu lo uni oceano Atlantico cu Pacifico.


text:
Keho a keda entrega - investigacion a cuminsa.
Oranjestad, Aruba - 23 augustus 2020 Team di maneho di Crisis Covid-19 a tuma nota di echo cu un lista di nomber di pashentnan a ser poni den circulacion riba medionan social. Esaki ta un violacion hopi serio di etica di trabao y di e principionan mas importante den maneho di salubridad.
Desde inicio di e crisis di Covid-19 te cu awe; Crisis Team, DVG y Hospital ta atendiendo cu e Crisis y e data di e casonan di Covid-19 den un circulo hopi chikito pa hustamente proteha e informacion priva di cada pashent. Tur nos profesionalnan ta dunando e maximo di nan mes, poniendo nan mesun salud y bida na riesgo pa yuda y brinda e mihor cuido posibel na tur nos pashentnan. Pesey e echo aki di publica lista di informacion priva di patientnan ta un echo sumamente grave y condenabel cu na e momentonan aki ta wordo atendi cu ne por medio di un keho cu a keda entrega y un investigacion cu a cuminsa.
Team di Crisis di gobierno ta suplica cualkier persona cu por a haya e lista aki pa deshaci di esaki y no sigui pase rond pasobra cu e ta un echo castigabel. Mientrastanto extra pasonan a wordo tuma pa preveni cu algo asina por bolbe sosode den futuro. Autoridadnan ta vigilando e situacion aki di serca


text: Cuerpo policial lo tin nan celebracion e aña aki un biaha mas, esaki ta di 36 aña di Korpsviering na Aruba. E celebracion aki mayoria polis ta scoge nan deporte preferi y ta competi contra di otro. Prome cu Pandemia e celebracion aki tabata mas den grandi unda cu polisnan di Corsou y di Boneiro ta topa otro sea na Aruba, of Aruba ta bay Corsou of Boneiro. Esaki ta mustra e union di e cuerponan policial den e islanan. Di e manera aki tambe nan ta conoce otro mas di cerca tambe. Korpsviering a cuminsa na aña 1986 y te awe e ta wordo celebra. E aña aki ta e prome aña back despues cu e la keda para pa dos aña debi di e Pandemia. E opening lo tuma luga dia 10 di augustus na POVA y lo cuminsa cu e competencia di vollyball, dia 11 augustus lo tin Domino na POVA, dia 12 augustus competencia di tiramento na vaderpiet y live mens erg je niet na centro di bario Brazil. Dia 13 augustus competencia di KPA kickball na sc unit noord, 14 augustus kickball. 15 augustus futbol na compleho deportivo Frank Figaroa. Riba 16 augustus cu ta e dia special cu ta e dia cu KPA ta oficialmente brinda e servicio y asistencia na Aruba pa 36 aña , pa e dia aki lo tin un misa y coffie morgen na iglecia maranata y despues anochi lo ta na POVA Club, 17 augustus lo tin Beach Tennis Bash na centro di bario Brazil y dia 18 di augustus lo tin seso sport na POVA club. Dia 19 di augustus lo tin Karaoke y ultimo lo tin dia 21 di sugustus softball tournament na Madushi Stars. Esaki lo ta e siman cu a polisnan lo pone curpa y celebro move unda cu nan lo pasa ratonan ameno cu otro pa celebra e siman di polis y recorda e 36 aña di scol di polis E.J. Watty Vos. watty voz


text:
Instituto Pedagogico Arubano (IPA) ta invita henter e comunidad di Aruba pa asisti dialuna awo, dia 21 di mei 2018, na e presentacion di e proyectonan di finalisacion di estudio di e studiantenan di aña cuater. Den cuadro di finalisacion di e estudio pa maestro e studiantenan di ultimo fase mester haci un investigacion tocante un tema cu tin di haber cu innovacion y desaroyo den enseñansa. Banda di e investigacion e studiante mester a desaroya material educativo relaciona cu e tema cu el a profundisa su mes den dje. E investigacion y material desaroya ta pa nan tesina di finalisacion di estudio. Di e investigacion y material aki e studiante lo duna un presentacion cu ta forma parti di examen final. Den e presentacion e studiantenan ta presenta nan proyecto final na e docentenan di IPA, na famia y tambe na publico en general. Pa medio di e comunicado aki IPA ta invita tur interesado pa bin wak e presentacionnan unda nos studiantenan lo elabora riba e investigacion cu nan a realisa den practica. E presentacionnan lo tuma luga na IPA (Isaac Wagemakerstraat 11, San Nicolas) y ta di 5or di atardi pa 7.30 di anochi.
E temanan di investigacion cu e studiantenan lo presenta ta:
Orario 17:15 -17:45
- Karin Berkemeyer: Burgerschapeducatie stimuleren in het Arubaans basisonderwijs.
- Christine Weyman: Fijne motoriek in het kleuteronderwijs
- Yuraima Tromp: Concentratieproblemen in het kleuteronderwijs
- Dianne Croes y Amy Richardson: Muziek helpt mij concentreren
Orario 18:00 – 18:30
- Maria Fingal y Gisette Trimon: Lessugestie
- Jessica Franken: Leerlijnen Godsdienst: Een passende curriculumleerlijn voor het vak godsdienst op Maria School
- Joase-Een v/der Biest: Op welke manier kan het begrijpend lezen vanaf de 2e klas op DPS-MAVO scholen op Aruba gestimuleerd worden ?
- Mark Ecury: The Otter Project
Orario 18:45 -19:15
- Raina Wester y Shedaissy Lake: Zelfstandig werken bevorderen in het middenbouw
- Glennon Eights: Leren door bewegen. Intergratie van bewegingsonderwijs met Nederlands taal
- Ismary Maduro y Ana Velez Cano: De strijd tegen pesten


text:
VEMMA ta un programa di nutrishon diario kompleto y potente ku ta prove’e e vitamina y mineralnan nesesario ku dokter ta recomenda pa un curpa saludable. No tin nada pa sustitui fruta y berdura fresco. Pero si bo estilo di bida agita ta stroba bo di haja e nutrishon diario, VEMMA ta bo “seguro di salud” na moda di papia, ku ta yuda bo kubri kualke defisiensia den bo nutrishon. E producto Vemma cu a pasa dor di estudionan clinico ta ensera:
• Formulashon medico diseña pa un dokter cu a combina ciencia oriental y occidental
• Mas cu 65 di e mineralnan mas importante pa bida
• 12 vitamina completo
• Proteccion anti-oxidante superior
• Mangosteen, un fruta excepcional rico na fito-nutriente cu ta duna support na tur organo y funcionnan den e curpa
• Aloe Vera organico, rico na glico-nutriente, conoci pa su efecto positivo riba e sistema imunologico
• Te berde organico sin cafeina, conoci pa su efecto benefisioso riba organo y sistema imunologico
• Un formula likido cu e curpa por apsorba mesora (casi 100%ckla pa e curpa apsorba)
Tur e poder di VEMMA ta concentra den su forma likido cu ta smak dushi, ta agradabel pa bebe y mucho mas facil pa e curpa absorba cu cualke otro pildora of capsula. Tur loke bo tin mester ta 2 ons un biaha pa dia, pa bo tin e nutrishon completo. Esaki ta pone ku no tin nesesidad di usa niun otro suplemento nutrishonal adicional.
Depende di bo edad of estilo di bida, VEMMA ta duna bo cuater (4) opcion diferente kon abo por usa bo VEMMA na bo combinencia. Miho ainda, bo por logra haya bo VEMMA pornada!
Yama nos oficina na Aruba na VitalChoices International N.V. / Paradera 151-C Suite 1, ARUBA / Tel. 583-8588 / E-mail: vitalchoices@gmail.com y tuma informashon.
Tambe por tuma contacto cu un di nos hopi distribuidornan na Aruba.


text:
Galiña sin pluma?
Bon siman na tur mi fiel lesadónan i ban sigui ku nos luna dushi temporada di karnaval. Den fin di siman mi a mira hopi kreatividat di nos pueblo i nos por yega leu. Pero semper tin temanan di tur dia ku nos ta bira lomba p’e. Esaki ta unu ku ta masha konosí i ku ta trese basta diskushon….
Pregunta: “Estimado sra. Scheperboer. Mi a divorsiá 7 aña pasá for di tata di mi yu menor di edat. For di e divorsio te ku awe nunka e mucha no a haña alimentashon. Konsiderando e fayo aki mi ke sa kon ta kana e kaminda legal pa haña e plaka aki ku e yu tin derechi riba dje ku forsa retro aktivo. Ami i su tata no ta na guera, pero e mester realisá ku e mester kumpli. Si el a kria tres yu di un matrimonio anterior ora mi yu a nase i tabata chikí, awor ku ami ta ‘onvermogen’ o sea sin un salario adapta na mi kosto haltu di bida, e mester kumpli ku su responsabelidat.”
Danki pa e pregunta unu sigur hopi lamentabel, pero un lus si ta, ku e vonnis su forsa ta pa 20 aña. Pero si ta nesesario por kana e kaminda di korte, si ainda e èks no a paga. Un otro bon notisia ta ku e èks mester paga te ora e yu hasi 21 aña. Si e yu ta studia ainda e èks mester sigui paga te na e momento ku e yu ta riba su mes. Ta di lamentá ku hopi hende muhé ta pensa ku un tata semper lo kuida i kria su yu, pero práktika ta mustra otro. Hopi di nos yunan no ta haña sosten finansiero for di nan tata. Ta e mama ta keda sintá ku su yu i tin di hasi tur kos pa e mucha.
Den un kaso manera di señora e vonnis ta bisa “bij voorraad uitvoerbaar”, señora mester buska un deurwaarder kobra pa señora; voogdijraad tambe por yuda. Si akaso e tata no ta traha mas, por laga pone beslag riba su pertinenshanan. Kas, auto, boto, motorfiets ets, ets. Si akaso e tata ta traha por pone beslag riba su salario tambe. E lokual e tin di paga ta bai bek for di dia di e vonnis te ku awor aki. E èks ta debe e yu un montante hopi haltu di alimentashon atrasá i nobo. Un abogado por yuda señora pa kanalisá e kobramentu i pone beslag via di deurwaarder.
Pues ja bo sa, un yu ta pa bida largu i pensa bon ku ken bo ke prokreáun yu. Kòrda semper ku, “foi un galiña sin pluma no por ranka pluma”.
Despues di divorsio e yu no mester ta víktima, papia iwak kon untu por yega na solushonnan na bienestar di esun inosente ku no a pidi pa e kai mei mei di un bataya!


text:
Den e ultimo dianan aki tin varios rumor y noticia circulando rond di nos isla referiendo na e cursonan ofreci na EPI. Algun siman pasa caba redaccion di 24ora.com a ricibi keho relaciona cu intencion di Minister di Educacion, Endy Croes, di elimina algun opleiding na Colegio EPI. Pues, tabata durante un anochi di informacion pa mayor dje studiantenan di EPI cu a bin haya sa cu e sector Ciencia y Tecnologia lo no ofrece les mas di Bouwkunde y Werktuigbouwkunde.
Fuera di esaki, tambe lo a informa algun studiante cu lo baha e cantidad di klasnan den e opleiding di Culinary Arts y tambe cu no lo continua cu e opleiding di IT. Mas cu claro, e speculacionnan aki tin tanto mayor como studiante preocupa y ta pa es motibo nos di 24ora.com a sigui busca informacion pa tene comunidad altanto. Den un reaccion di director di EPI, Ryan Maduro, na Hits 100, el a splica cu en berdad tin hopi publicacion cu a sali den prensa, pero cu varios no ta cuadra cu berdad.
Innovacion y renobacion
Cu esaki el a desmenti e rumornan di cu EPI lo bay elimina e opleiding di IT y Culinary Arts y tambe esun cu ta bay tin trahado cu lo perde nan trabou. Locual si el splica si ta cu for di 2009 EPI no a renoba su curiculo, pues un curiculo cu tin mas cu dies aña bieu. Mientrastanto, el a splica cu beroepsonderwijs ta uno dinamico ya cu naturalesa di e beroepnan mes ta cambia y e educacion pa esaki tambe mester cambia y innova p’asina ‘sluit aan’ na e mercado di trabou.
Mas aleu el a splica cu esey ta netamente e problema cu e studiantenan di EPI ta enfrentando, esta cu nan no ta ‘sluit aan’ den e veld ni tampoco den ‘vervolgonderwijs’ pa motibo cu e curiculo ta bieu.
Na su turno, Claudia Whithfield, director di onderwijs di EPI, a clarifica cu berdad ta cu nan ta bay haci cambio den e curiculo di EPI, pero no tin ningun intencion di elimina of para e cursonan. Simplemente mester renoba e curiculo di manera creativo, “pasobra no tin fondonan, den esaki a dicidi e ora ta pa un aña cierto opleiding cera pa e docentenan di e dicho opleidingnan por haci renobacion y recapitulacion di con nan ta duna les.”
Pa un relato mas amplio, lesa edicion di TREMPAN.


text:
Siman pasa diasabra, esta 6 di augustus, a tuma luga Caribbean Fighting Championship 8 (CFC 8), pero cos a bay fo’i di man unda cu detencion a cay. Art Lamour, kende tabata envolvi den un situacion desagradabel cu Gregory Milliard, hunto cu su yiu muhe ta esunnan cu a keda deteni.
Durante e anochi aki tin hende a hasta haya sla sin mester. Milliard a manda mokete riba Art Lamour, pero video di e situacion a bay viral. Art Lamour a presenta den Enfoke pa asina trece su banda di medaya di kico a pasa diasabra. El a indica cu Milliard ta un di e gañadonan mas grandi cu el a yega di mira. Tin rumor cu ta bayendo rond unda cu Lamour a bet cu Milliard, Lamour ta desmenti esaki. E kiermen cu nunca el a bet cu Milliard.
Conflicto a cuminsa ora c’un bringado di Stay Thai Fit di Stacy Hassell a bringa cu esun di Milliard. Den esaki Milliard a sali di su skina y bay n’e bringado pa bis’e kico e ta haci. Esaki a pone cu Lamour a acerca y bis’e cu esey ta algo cu no mag di haci, y p’e bay bek su spot. Milliard no a gusta esey y segun Lamour, el a bisa mas duro pasobra Milliard no ta tende.
Cuenta cu Lamour a tira drinks y palabra pa Milliard, e ta yam’e pa “gañado, falso, hipocrita.” Incluso e ta haya cu Milliard ta un payaso. “Hamas y nunca mi a tira drinks riba bo”, el a bisa. E kiermen e tabatin su derecho pasobra e ta di Stay by Fit y manera cu Milliard ta defende su bringado, Lamour tambe ta haci esey.
E evento ta di Milliard y ora esey ta asina, e ora e por haci kico cu e kier. E tin politico y ley cu ta back e up. Lamour a manda bisa Milliard cu “si ami a dal bo, abo lo a cay. Bo lo a cay riba bo s***a. Hamas y nunca mi a lanta man.”
Pa mas lesa TREMPAN.COM.


text:
Departamento di Comunicacion
E Departamento di Comunicacion su esfuerzo ta pa usa tur medio di comunicacion posible pa comparti e bon nobo di salbacion na henter mundo. Dor cu e comunicacion di e evangelio ta responsabilidad di henter e iglesia, e Departamento di Comunicacion ta involucra den tur e programanan di iglesia, tratando di sirbi e administradornan y departamentonan cu e habilidadnan cu e ta posee of na cua e tin acceso, pa asina publica e programanan ei.
Crea un imagen faborabel di e Iglesia, su mision, bida, testimonio y otro actividadnan, atraves di e uso di e medionan di comunicacion cu ta mas efectivo.
Construi brugnan di speransa.
Objetivo
E objetivo di e Departamento di Comunicacion ta pa alcansa e personanan tanto paden como pafo di e Iglesia, cu un programa di comunicacion habri, responsabel y yena cu speransa, atravez di e uso efectivo di tecnologia contemporanea y metodonan tradicional di comunicacion.
Balornan
- Dedica pa comunica speransa cu un enfoque riba e calidad di bida cu ta alcansa su plenitud den Cristo Jesus.
- Dedica na e relevancia creativo (1 Cor. 9:19).
- Dedica na normanan eleva de exelencia (1 Cor. 3: 13)
- Dedica na expresa tur comunicacion den e contexto di e balornan estrategico di e Iglesia: unidad, crecemento y calidad di bida.
Funcionnan
E departamento ta cumpli actualmente cu e siguiente funcionan básico:
- Noticia y informacion
- Relacion Publico
- Relacion cu medionan di comunicacion y nan programanan
- Comunicacion den tempo di crisis.


text:
Despues di 10 aña di studia i biba na Zwolle, Sofianka Merenciana ta bai su isla natal di Boneiru pa duna lès di ekonomia i hulandes. 'Momento ku mi a bini Hulanda mi tabatin e deseo pa regresá na mi mes isla pa yuda ei.' Durante e delaster etapa di su estudio Sofianka a disidí ku 'ta tempu pa bai bèk, ta tempu pa kuminsá ku un otro bida.'
Su promé aña komo studiante no tabata masha agradabel. E no a slag pa basta prueba. Na final di aña akadémiko su dosentenan a asta konseh'é pa bai studia algu otro. 'Esei a deskurashá mi hopi.' 'Mi deseo tabata asina grandi ku mi no a skucha nan i sigui gewon ku mi estudio.'Durante e añanan di estudio Sofianka a siña ku 'si bo ke algu bo tin di traha duru p'e. No ta fásil perso si bo skucha otro hendenan nunka bo no ta logra loke bo ke.'


text:
KRALENDIJK – Djamars tabatin Santu Sakrifisio di misa na parokia La Bírgen di Coromoto i diferente persona di bario Nort di Saliña tabata presente. 15 di desèmber, tabata e fecha ku ta selebrá dia di Nort di Saliña. E aña aki debí na e pandemia di CoViD-19 no por a organisá manera tan an kustumber. Durante predikashon Pader Alponsus Baak, a menshoná entre otro tokante un sitio special ku nan a deskubrí. “Awe ta dia di Nort di Saliña. Ta importante e orígen di e bario ward’é i pas’é pa e otro generashon, e balor pa yega na e historia. E pueblo original a lucha sin bèrgwensa. Boso tin e sanger di indjan. Ántes hende di Antriol no tabata bai Nort di Saliña.
Mi a lesa ku tin un spòt spesial kaminda tabata hasi orashon na dje den pasado. Mi ta serka di bai fo’i Boneiru, sino lo mi a kurashá hende di e bario pa sigui limpia den e bario i wak kiko mas tin. Ta trata di un lugá spesial ku por drecha, renob’é i den futuro e por ta un kapèl. Ta un lugá hopi bendishoná. Un lugá spesial ku hende por resa i trese bendishon. Ta trata di un sitio Banda di skol Amplio Papa Cornes na Nort Saliña/Nawati. Aya tin un lugá religioso ku un krus den baranka, unda tabata kustumber pa bai resa ántes. (kisas for di tempu indjan?). E Idea ta pa lanta un kapèl aya dediká na Santa Krus. Mi ta presentá e plan na pader Mark Hooijschuur, pa e sigui resa aya den futuro. E ta bai kontinuá ku misa na Atriol ora ami bai Kòrsou. Mi ta laga material pa hasi parti di trabou. Mi ta deseá pa e nòmber di e sitio ta; Triunfo di Krus. ‘Fundashon Nawati’ pensa i huntu ku otronan realis’é. Ora mi bin fakansi na Boneiru mi ke mira algu a sosodé.” Mi ke finalisá bisando: ”Ta importante pa trese kas nobo den bario Antriol i Nort di Saliña. Trese un bida nobo den e barianan”, pader Baak a bisa. Kor ‘Mishoneronan di Pas’, a animá e santu sakrifisio di misa.


text:
Manera Deporte Awe! a relatá anteriormente, ainda aña no a kaba i ya hopi fanátiko di bòkseo tin nan bista ta riba 2012. Floyd Mayweather Jr. ku te ainda ta invikto i ku a gana di forma kontorversial di Victor Ortiz ya kaba a separá MGM Grand hotèl i kasino pa sinku di mei 2012. Apesar di esaki ainda Mayweather no tin kontrinkante pa e fecha aki. E fanátiko nan di bòkseo ke mira Floyd Mayweather kontra Manny Pacquiao.
Den un enkuesta hasi pa RingTv.com e gran mayoria di enkuestado nan a bisa ku nan ke mira Mayweather bringa kontra Pacquiao. Den e enkuesta e fanátiko nan a ser puntra ken Manny Pacquiao mester enfrentá próksimamente i di e 14.218 kontestashon nan 10.640 fanátiko a bisa Mayweather. Un kantidat chikí di 2.116 fanátiko a bisa Juan Manuel Marquez.
Lo ke ta straño ta ku den e opshon nan no ta aparesé Amir Khan. Amir Kahn a duna di konosé ku e ta plania pa subi peso i bai Welterweight i asina buska e posibilidat pa bringa kontra Mayweather. Si Khan ta dispuesto pa bringa Mayweather anto e ora ei e mester ta dispuesto pa bringa Pacquiao i ta interesante pa sa kiko e fanátiko nan ta pensa di e pelea aki.


text:
Bon biní na e página di Ministerio di Salubridat, Medio Ambiente i Naturalesa
Ministerio di Salubridat, Medio Ambiente & Naturalesa ta pará pa protekshon optimal i mehoramentu di salubridat na Kòrsou. Alabes realisashon di un desaroyo duradero pa komunidat en general. E ministerio ta trata di realisá su metanan entre otro ku ehekushon di lei riba tereno di salubridat.
Management Ministerie GMN
Secretario General drs. Sharlon Melfor
Beleidsdirecteur mw. Jeanine Constansia- Kook, MSc
Sector Directeur Gezondheid dr. Melissa Arias (wnd)
Sector Directeur LMN ing. Gabriel Murray, MSc


text:
Algun di e tipo e numerá abou, segun e pais
Un entidat den kaso ta un entidat ku ta forma i ta suministra manera na e lei di empeñonan ku e fin di parti di aktividat di negoshi for di e obranan di calidad, òf un otro aktividat permittedMas di fini, e entidad empresario ta forma pa bende un produkto òf tin un sirbishi. sita required Tin hopi tipo di entidad komersial detenido den e sistema jurídicos di destino tera. Esakinan include cooperacion, koperativanan, situaciones, komersiantenan individual, sosiedat di akuerdo limitá i otro spesífikamente pèrmití i etiquetado di e tipo di entidad.
E regla spesífiko ku ta varia pa e pais i por di estado òf e provinsia.
Na orientation proximo ta ekivalente na e lei di sosiedat di tera ta papia ingles ta dan di e mayoria di e kasonan, por ehèmpel: Sinembargo, e norma ku tegen e tipo di entidad, inkluso esnan ku ta describes manera mas of menos ekivalente, diferente di e teritorio na teritorio. Ora di kreashon òf restrukturashon di un empresa, e responsabilidat legal ku ta dependé di e tipo di nibud di negoshi skohe. Tin tres tipo prinsipal di asunto di e entidat ta Brui, sa, mes di kriadó úniko, nan totalmente i mes. Un mes personal ku ta kontené e fin"Sensacion Berdad' òf 'Cn. komo parti di su nòmber pa un mes públiko,"Berdad' òf 'Bhd. E palabra of expression 'Limitá', Limita,"Inkorporá", Incorpora, 'Cooperacion' òf di e Société par acties di estado edel òf su korespondiente benita"Ltd, Ltée, 'In, 'Op. F, forma parti di e nòmber di kada entidat contenido di bon ku e Lei canadiense di Cooperacion Komersial (R. òf Plc (reino reuní) ta Manera un excepcion, e entidad registra pa e por dura pa ta nombra e Société komersial andere òf na e abertura S. Bou di e Canada Lei di Koperativanan (c.), un corporativo mester tin e palabra 'corporativo', 'corporativo', 'op', 'o en p', cooperation, 'uní' òf 'rol', òf un otro forma gratis di ken un di e palabranan, komo parti di su nòmber. Tin diferensia pa hopi otro tera Oksidente, e empeñonan Condolences di komandante solamente tin un forma di inspiracion disponé. Di akuerdo limita den e sosiedat por ta poní den Albert 'AULC', Colombia Britániko 'BCULC' i Nov Scots 'NSULC'. E menciona akuerdo limita di cooperacion no ta usa generalmente komo e funshonamentu di e struktura di empeñonan, na su lugá ta utilisá pa krea un ambiente faborabel riba position fiscal pa e Estadounidenses meskla di Canada òf versa. Un tributo na e estudio UNÍ na deseá di ELK ta clasico manera un kaso piso di entidat. Un E òf un KE por ta krea pa inskripshon den kualke di e UE en Estudio Miembronan di e EI, i e ta mará na e Statuto di e totalmente Europa. E por move su pueblo na kualke otro di e UE EN EI Tabata Miembro ku tin un mínimo di formidabel. E ingles ta kla ta komandante di finés i secco nòmber tambe por ta utilisá manera ta òf den kombinashon ku e onlangs, por ehèmpel, Oy Iris B. Di e cooperacion di derecho inmobiliario, e propiedat òf presensia por biba den e edifisio òf di un persona natural òf jurídica, dependiente di e tipo di totalmente. Den hopi kasonan, e presensia òf tereno di felisidat cooperacion ta obligatorio pa un persona òf propiedat ku ta kumpli ku e rekisito leges pa e afiliashon òf deseonan ta partisipá ta stipulá aktividat. Na Hongaria, e entidad di negoshi ta regla prinsipalmente riba e Lei di Sosiedat di, e Registro di Empeñonan Akto di nobo i e Kodigo Sivil di. E ta sinta den Rolanda ta parse di ta e di Reino Reuní, abou, apesar ku no klas di Komunidat tin Interes grandi Mes. Tin dos forma pa totalmente Limitá pa Garantisa, ma solamente di forma, no tin un kapital ku ta utilisá awor. Nomber islands e por ta utilidat, manera cpt (cuideachta poli teoria) pa plc, i To (Trinta) Ltd. Cooperacion di negoshi ta konosí komo casa (会社) i ta traha bou di e Lei di sosiedat na. Ei den e actividad di kuater tio i kada un di nan tin personal jurídica: Situaciones e denis kumbai (組合).
Tur empeñonan ta obliga pa mustra su tipo riba su nòmber
Kada un di e kuater tio no tin personal jurídica apesar ku otro empeñonan, e include"kumbai"riba bo nomber, ha: Opservashon: 'Ken ta aki entidad por ta inkorporá manera un 'Kapital Karibe' di entidat, den su kaso tin ku ta añadí di ta C.
safe na bo nomber for di e mes. Un empresa universal, un hende su mes tin ku ta karga pafó di negoshi òf profeshon.
No kondukta regular òf formula ku e nesesidatnan pa e kreashon di ningun kriadó preokupashon.
Un association tin un relashon komersial a bai den un bon regular entre dos òf mas persona òf empeñonan ku ta karga un negoshi riba komun. E kapital di un totalmente e propaganda pa e sosio ku ta responsabel pa e yen di debenan di empeñonan i e komparti e ganashi i perdida di e mes ta bon na e kontenido di un bon di association. Situaciones (otronan di empeñonan bankario) ta generalmente limitashon riba midí na e di binti cookies. E interes riba un coco ta transparente solamente ku e konsentimentu premio na e otro par(s). Sinembargo, un otro di derecho di ta un parti di e unico di totalmente por ta risibí di fideicomiso na un otro persona. E unico di firma registra ta mará na e Super un Tributo pa sierto di e sosio.
E di tòl individuo di cookies ta someté di impuesto na tòl pa pasa initiales.
Pa bo no ta registrá pa empeñonan, impuesto riba e tòl ta dirigí riba e firma di e unico i e cookies no ta responsabel pa paga e impuesto riba e echonan di benefisionan contenido di e firma no ta registra(s). Un mes ta un persona jurídica forma bou di e Ordenansa di e Empeñonan. Por tin e kapital òf por ta forma sin e kapital. Di akuerdo pa su miembronan ta limitá na midí for di nan quota di partisipashon na e kapital desempleo di e mes. Aki empeñonan por ta clasificadas manera anonimo i sosiedat di akuerdo limitá. (i) Restunan di derecho na e transparensia di su echonan(ii) Limitá e kantidat di su miembronan di sinkuenta i(ii) Probe di un invitashon na públiko di suscribir echonan òf di obligashonnan di e grupo. Un grupo personal di akuerdo limitá ta rekerí di utilización di e palabranan"(Priva) Limita' manera e último palabranan di su nòmber. Nifiká un totalmente ku tin e akuerdo di su miembronan limitá pa motibo di antias aki, manera e miembronan por, respektivamente, e bòrg tin obligashon di e kapital di e grupo riba e kaso di su liquidación.
Un grupo limitá pa garantisa, ku normalmente ta den forma di un 'sin lat di lucro di het".
Masha poko tio hegai ta inkorporá pa e gobernashon ideal. Na saminamentu un tributo federatie, e Servisio di produktonan Interno tin apart di entidat di e regla di planificacion.
Bo ta bou di e norma trinitaria, un entidat por ta clasificada manera ta un cooperacion, un association, un corporativo òf un kaso piso di entidat.
Un cooperacion por paga tributo manera ta un cooperacion C òf vota ta trata komo un Subcapítulo S corporativo.
Un kaso piso di entidat tin un kriadó (òf ta mará na par manera titulo) bo no ta hustifiká pa deseá fòrsá komo un entidat separá di bo doño.
Tio den kaso piso di entidad include ningun miembro Lc calidad sub en kapitulo filial di biennan rais calidad i bòm di invershon na supsidiario. Un kaso piso di entidat transparente di e ta sinta fiskal no ta fiesta di statia bou di e lei total. Por ehèmpel, pa saminamentu un tributo federatie, ningun miembro di e LC (SMLLC) ta tene na kuenta, di manera ku tur su active i pasivo ta tratado manera tereno di su úniko miembro. Ma bou di e lei estatal, un SMLLC mei kontratá riba su nòmber mes i di kriadó ta normalmente no ta expande parsialmente dor di e debenan i obligashonnan di entidat. Ta reconoce manera un Corporativo pa saminamentu un tributo na Koperativanan mester sigui desakuèrdo regla e Kapitulo T di e Kodigo di Unico Interes. E palabra klave pa un ofisina ta"nashonal". Un banko fleta na e Ofisina di Contador di e Moneda (CC) mester tin e palabra"nashonal"riba su nòmber. Un banko fleta pa un estado no por tin 'nashonal' na su nòmber. Na un seif di horris (ariba yama un association di hero i fiansa) òf un sèt di credit, e palabra klave ta"edel", i e plan e mesun regla ta legalmente seif di horris òf corporativo di credit mester tin e palabra"edel"riba bo nomber, miéntras ku un estado shared seif di horris òf corporativo di credit no por tin 'edel' riba su nòmber. Hopi edel di unidos gubernamental ta spesialmente poní cooperacion publica, miéntras ku algun organisacion pvda a risibí un karta di parti di Concrete.


text:
Kralendijk – Dentro di poko Boneiru ta distinguí kuater nivel di riesgo pa biaheronan ku ta bini e isla ku avion òf boto. E isla ta distinguí pais ku un nivel di riesgo hopi abou, abou, haltu i hopi haltu. Ta hasi distinshon tambe entre biahero ku ta kompletamente bakuná i biahero ku no ta kompletamente bakuná. E distinshon den kuater nivel di riesgo ta drenta na vigor for di djasabra 17 di yüli 2021, dentro di poko ta anunsiá e lista di pais di riesgo. For di 17 di yüli 2021 biaheronan for di 12 aña bai ariba ta obligá pa hasi tèst. Tur biahero pa Boneiru mester yena un Deklarashon di Salú entre 48 i 72 ora promé ku salida riba www.bonairecrisis.com.
Riesgo hopi abou
Biaheronan ku a bakuná i biaheronan ku no a bakuná for di paisnan ku riesgo hopi abou no tin mester di hasi tèst.
Riesgo abou
Biaheronan ku a bakuná for di paisnan ku riesgo abou no tin mester di hasi tèst. Biaheronan ku no a bakuná for di paisnan ku riesgo abou mester hasi un tèst di PCR dentro di 72 ora promé ku yegada na Boneiru, e resultado mester ta negativo.
Riesgo haltu
Biaheronan ku a bakuná for di paisnan ku riesgo haltu mester hasi un tèst di PCR dentro di 72 ora promé ku yegada. Biaheronan ku no a bakuná mester hasi un tèst di PCR dentro di 72 ora promé ku yegada i un tèst antigéniko na yegada na Aeropuerto Flamingo. Si hasi e tèst di PCR 24 ora promé ku salida, e ora ei ta anulá e obligashon pa hasi e tèst antigéniko na yegada.
Riesgo hopi haltu
Biaheronan ku a bakuná for di paisnan ku riesgo hopi haltu mester hasi un tèst di PCR dentro di 72 ora promé ku yegada. Biaheronan ku no a bakuná for di paisnan ku riesgo hopi haltu mester hasi e tèst di PCR dentro di 72 ora promé ku salida i e tèst antigéniko na yegada na Aeropuerto Flamingo. Si hasi e tèst di PCR 24 ora promé ku salida, e ora ei ta anulá e obligashon pa hasi e tèst antigéniko na yegada. Tur biahero ku a bakuná i biahero ku no a bakuná for di paisnan ku riesgo hopi haltu mester hasi un tèst di PCR grátis riba e di 5 dia despues di nan yegada.
Biaha ku boto
Pa biaheronan ku ta biaha ku boto pa Boneiru ta difísil pa hasi un tèst di PCR 72 ora promé ku yegada. Nan tin mag di hasi e tèst 72 ora promé ku salida, i un tèst antigéniko na yegada na e isla.


text:
Un konvikshon ku mester hasi algu pa yuda salbaguardiá e herensia kultural di Boneiru involviendo grandi i chikí. Pa logra esaki sra. Edith Strauss-Marsera, sr. Boi Antoin i sr. Evert Piar
a bini huntu pa pone e fundeshi pa lokual ku awe ta parke kultural i sentro edukativo Mangazina di Rei kaminda bo por eksperenshá i siña e kultura di Boneiru. Riba djaluna ultimo 13 di dezèmber 2021 Fundashon Mangazina di Rei a selebrá ku 25 aña pasa a lanta e fundashon pa por a hasi tur esaki posibel. A selebrá esaki ku un dokumental den kual a kompartí lokual ku e fundashon a logra. Fundashon Mangazina di Rei ta agradisido na tur ku a duna nan kontribushon balioso pa Mangazina di Rei por ta kaminda e ta awe. Al mismo tiempo Fundashon Mangazina di Rei kier hasi uzo di e oportunidat aki pa desea henter pueblo di Boneiru felis dianan di fiesta i un prospero kambio di aña. Ban sigui brasa, selebrá i kompartí e dushi kultura di Boneiru den 2022.
Un konvikshon ku mester hasi algu pa yuda salbaguardiá e herensia kultural di Boneiru involviendo grandi i chikí. Pa logra esaki sra. Edith Strauss-Marsera, sr. Boi Antoin i sr. Evert Piar


text:
K'Ribe ta lansa “Soñando Despierto” feat. Carls Manuel
K’RIBE a presentá su kansion nobo titulá “Soñando Despierto” kantá pa Carls Manuel, kual ta e di 3 kansion di e produkshon K'RIBE COCKTAIL 2017. Soñando Despierto ta un kansion propio di e gremio BACHATA ku a ser komponé i produsí pa Carls Manuel i Quincy "Biggy" Comenencia. K’ribe ta un Lively LatinCaribbean band ku a kaba di hasi 4 aña di eksistensia, di kual 3,5 na Hulanda i for di òktober establesé na Kòrsou. Ultimo lunanan por a presensiá K’RIBE den diferente aktividatnan na e lugánan konosí manera Tutu Tango, Kandela Lounge i De Heeren. Tambe K’RIBE a marka historia komo un banda nobo den festival di Tumba 2017, debutando ku 4 komposishon i klasifikando 2 di nan den e mihó 30 nan. Aktualmente K’RIBE ta den studio pa kaba ku su produkshon. Próksimamente nan lo tin presentashon den luna di yüli i ougùstùs na Hulanda: K'RIBE NL SUMMER TOUR 2017


text:
Recientemente a puntra Parlamentario Arthur Vallejo tocante e situacion entre su persona y Dr. Horacio Oduber Hospital despues cu for di maart directiva di hospital a manda carta pa ImSan, AZV y tambe Inspectie Volksgezonheid Aruba indicando riba e echo cu Vallejo no ta autorisa pa realisa cirugia di kaak, pero haci uno toch riba un pashent.
E parlamentario di fraccion Movimiento Electoral di Pueblo (MEP) a bisa di nunca a haya un carta personalmente for di hospital of tabatin contacto tocante e topico. Vallejo ta sinti cu e director actual di hospital, drs. Jacco Vroegop, cada bes cu por, ta purba desacredita e sistema di AruBIG y cu realisa e tipo di operacionnan aki na Aruba mes, lo scapa e isla un cantidad enorme di recurso.
“Si mi ta bay traha den mi profesion, cu ademas ta un profesion cu ta exigi hopi esfuerso y dedicacion, mi no mester bay pensa y preocupa mi mes cu kisas e director ta den mi contra”, asina Vallejo a expresa basa riba e experiencia di su tata, e internista cu den pasado tabata autorisa pa practica medicina na Aruba. “Mi lo kier traha den e miho ambiente posibel; p’esey mi opcion lo ta ImSan pa e cultura di apoyo pa e profesional na ImSan.”
El a splica cu na ImSan nan kier haci nan best, cu e pashent ta den e miho mannan, cu e ciruhano tin tur ekipo disponibel y cu e operacion cu a haci riba e pashent a bay den excelente forma. Ta kere cu ta importante pa haci cosnan di manera sabi y aunke hospital ta keda e luga pa maneha casonan mas complica, por determina tambe ora cu por trata un pashent na Aruba mes y na ImSan, por ehempel. Claro cu e back up di un ICU y cooperacion di hospital.
“E solucion t’ey pa haci tur cos na ImSan. ImSan su instalacionnan ta fabuloso. Ora bo drenta eyden ta mescos bo a drenta un luga na Europa, na Alemania. Ami ta kere personalmente cu por haci hopi mas den e OK di ImSan”, asina Arthur Vallejo a declara. E ta sigura cu, cu e cambio di AruBIG, Aruba ta bay haya mas profesional mas specialisa y cu nos por brinda mas procedemento na cas.
“A tuma nos un pandemia, un situacion economico financiero grave pa nos cay na cuenta cu nos ta mandando demasiado pashent afo, cu e ta un carga hopi grandi pa cu salud, finanzas y e parti economico di Aruba. Ta miho pa paga specialista na Aruba. Segun Vallejo, e specialista ey tin di bay paga belasting tambe, dus bo ta wak algo di e placa bek en bes di manda afo. A indica cu un tempo Aruba a paga 32 miyon dollar pa aña na esaki. “E logica ta pa nos mes por of trece specialista bin traha y pakico no duna oportunidad na nos yiunan di tera.”


text:
E programa ganadó di premio Emmy ‘24/7’ di e kanal di televishon HBO ta regresá riba pantaya nan di kanal CNN. CNN lo transmití ripitishon di tur kuater parti di e seri 24/7 Mayweather/Cotto, kuminsando djasabra, 14 di aprel 12’or di mardugá.
Antisipando e pelea di 5 di mei na Las Vegas kaminda Floy Maywetaher i Miguel Cotto lo bataya pa e titulo di Cotto di “World Super Welterweight”, CNN lo presentá tur kuater episodio di 24/7 Mayweather/Cotto. E seri aki lo dunabo akseso total na tur loke ta pasa den e bida di e bòksdó promé ku nan subi rin. Maywetaher ta biba i lo train na Las Vegas Nevada, miéntras ku e Portorikeño Miguel Cotto lo train na Florida.
E promé episodio lo wòrdu transmití na CNN djasabra 14 di aprel 12’or di mardugá, siguiendo e transmishon di HBO ku lo ta 9:45 di anochi. E di dos i di tres episodio lo pasa na CNN riba djasabra 21 di aprel (12’or di mardugá) i su siguiente djasabra 28 di aprel (12’or di mardugá). E último episodio lo keda transmití riba djabièrnè 4 di mei 12’or di mardugá, ménos ku 24 ora promé ku e mega-pelea na Las Vegas.


text:
Cuerpo Policial ta informa cu lo cuminsa controla pa cu e muchanan bou di 12 aña cu mester ta sinta patras den auto.
E control lo ta den tur bario na unda cu tin scol preparatorio y scol basico. E motibo ta cu Cuerpo Policial a ripara un aumento den accidente cu mucha menor di edad envolvi, entre otro mucha bou di 12 aña. Polis tambe a constata cu hopi biaha mayor y tur esnan cu ta transporta mucha bou di 12 aña, no ta pone e muchanan sinta patras y/of si nan sinta patras mes, nan no tin e faha di siguridad bisti of nan no ta sinta den un childseat manera ley prescribi.
Cuerpo Policial kier a conscientisa tur mayor, welo, wela y demas persona cu ta transporta mucha bou di 12 aña den auto, cu e mucha su bienestar ta na prome luga.
Pa logra esaki e mucha mester ta tin su faha di siguridad bisti of e mester ta sinta den un childseat (child booster) riba e sienta patras di e auto.
Conforme nos ley di trafico “ E chauffeur di un vehiculo di motor ta prohibi pa core riba caretera cu un mucha menor di 12 aña sinta dilanti banda di dje” y tambe “un chauffeur di un vehiculo di motor ta prohibi pa core riba caretera, transportando mucha bou di 12 aña cu no ta sinta patras den e vehiculo cu su faha di siguridad bisti of sea den un childseat (booster) apropia y bon instala.
Polis kier evita cu cualkier mucha sali herida den un accidente di trafico. Proteccion di e mucha ta conta pa den auto tambe.
Mayor y como tambe esnan cu ta transporta mucha bou di 12 aña ta na tempo pa busca y instala un childseat y tambe check si e fahanan di siguridad di e auto ta traha optimalmente.


text:
BOLETIN DI SIKLON TROPIKAL Nr. 4
SERVISIO METEOROLÓGIKO KÒRSOU
BOLETIN DI SIKLON TROPIKAL Nr. 4
SERVISIO METEOROLÓGIKO KÒRSOU
djárason, 29 di yüni 2022, 21:02 O.L.
SIKLON TROPIKAL POTENSIAL “DOS” TA SIGUI MOVE DEN DIREKSHON WEST
ATVERTENSIA NA VIGOR: Ningun. (Kódigo Bèrdè)
SITUASHON GENERAL: SIKLON TROPIKAL POTENSIAL “DOS” TABATA SITUA 90KM WEST SUIT WEST DI NOS REGION I TA MOVE DEN UN DIREKSHON WEST ALEHANDO SU MES FOR DI NOS REGION.
Por fabor konsultá nos boletin di pronóstiko regular mas resien pa mas informashon.
Ta konsehá outoridatnan i pueblo en general pa sigui monitoreá nos boletinnan di pronóstiko regular òf nos boletinnan spesial pa asina nan tin e último aktualisashonnan di pronóstiko di kondishon di wer i laman.
Esaki ta e último boletin riba e sistema aki.


text:
MOSKU, Rusia – Despues di algun insertidumbre si Churandy Martina lo kore e evento di 200 meter na e kampionato Mundial di Atletismo na Mosku, tur kos ta mustra ku Churandy lo kore e evento. “No tin motibu te ku e momentu nan aki ku e no por kore,” asina e asosiashon di Atletismo hulandes a duna di konosé.
Den fin di siman tras di lomba Martina a kore un tempu di 10.09 sekònde den semifinal den e evento di 100 meter i a keda net un désimo di un sekònde pa pasa pa e final. Despues di e evento aki Martina a deklará, ku durante e siman aki e ta bai train e bògt nan pa asina e evaluá si e leshon na su pia ta wanta i e ora ei e ta disidí si e ta kore 200 meter.
Seguidamente bo por tuma nota di e skedjel di e evento nan ku Martina lo partisipá aden. Tur e orario nan ta orario lokal di Kòrsou.


text:
Plasa Brion i su kiosko
Seri di Herensia Kultural
‘Sa, sa, sa, na Awasá’, asina Izaline Calister ta kanta. Ta djis despues di Festival di tumba di karnaval na 2001. Míles di hende ta reuní na Plasa Brion o Awasa pa duna homenahe na e Reina di Tumba. Ta un homenahe meresí. Tantu na e kantante komo na e plasa mes. Pasobra Awasá, manera e plasa yama den boka di pueblo, semper tabatin muzik pa amenisá ambiente i e tabata e lugá kaminda pueblo tabata topa.
Calister ta kanta su tumba pará na e lugá kaminda ántes tabatin un kiosko di muzik. Pasobra na 1961 a kita e kiosko for di Plasa Brion. A traha e kiosko akí na 1937 komo tributo na e kompositor, dirigènt i ‘kapelmeester’ yu di Kòrsou, Shon Janchi Boskaljon. Un réplika di e kiosko akí, ku erante di dak di esun original ta den hardin di Curaçaosch Museum for di 1986.
E poeta Pierre Lauffer ta ekspresá sintimentu di hopi hende meskos kuné ora na despedida di e kiosko na Awasá di Otrobanda e skibi pa e desahogá su kurason, ‘Permitími Papia’:
‘Ki mishi nan? Ta ki derecho nan tin di mata un pida di mi bida, un parti di mi alma, di mi hubentut, di mi rekuerdonan? Mi kiosko ta bai for di Awasá. Mundu moderno a fiha su sentensia, den nan kapricho di ansha i nèrvio. Nan tin purá.’ Lauffer ta puntra un di e trahadónan ku ta trahando ei pakiko mester kita e kiosko. ‘O, pasobra e porkeria akí ta stroba tráfiko ora Awasá su tipo kambia.’
Símbolo di suare, kaminda hende tabata bai skucha konsierto musikal popular, mester traha lugá pa eksigensianan di tempu moderno. Ya sinku kiosko di muzik a disparsé kaba, esun dilanti di palasio di gobernador na Punda (1890-1930), e kiosko ‘Coronación’ na Van Walbeeckplein, esun na Wilhelminaplein i e kiosko yamá: ‘Wilhelminakiosk’, ku tabata esun di promé na Brionplein (1898 – 1930), konstruí na okashon di koronashon di reina Wilhelmina. E forma arkitektóniko elegante di mayoria di e kioskonan di muzik – nan tabatin un fundeshi sementá, pilá delegá tur rònt i un dak forma di kupel – tabata un bista agradabel den nos siudat.
Suare, konsiertonan na airu liber riba Plasa Brion, riba djadumingu anochi. Hendenan ku a konosé suare ta rekordá ku nostalgia e muzik alegre di marcha di bandanan manera ‘Harmonie van Scherpenheuvel’, ‘Politieharmonie’ i ‘Banda di Santa Cecilia’. Nan ta kòrda tononan di un tròmpèt tokando solo, nos wals di Kòrsou elegante i nos tumba kayente pa sera fiesta. Pero nan ta kòrda tambe e tiramentu di flor di yònkuman pa mucha muhé i e sonris tímido di e mucha muhénan. Nan ta kòrda kon hóbennan tabata kana bai bini pasa rònt di e kiosko pa kapta djis un bista asina di nan ‘namorada’ – maske mama òf shaperòn tabata den buèlta ei pa kontrolá’– pa na skondí nan hasi sita ku otro. I finalmente ta pasa dal un eiskrim na e bendementu di elado na ‘Summergarden’, banda di Hotel Americano, òf na kiosko Brion. Òf tabata bai un funshon na Theater Brion, den hardin di obispu tras di e skol ‘Sint Martinuscollege’, e tempu ei yamá ‘Martinusgesticht’.
Míles di hende tabata reuní dia 31 di desèmber riba e plasa dilanti di palasio di obispu. Pasobra nèt diesdos or obispu ta sali riba balkon pa duna pueblo bendishon.
E nòmber Awasá – di ‘agua sal’, e awa salu di laman, ta bini di spañó, lenga ku e tempu ei hendenan tabata papia hopi na Kòrsou – tabata segun René Römer ‘un punto di trankilidat pa habitantenan di Kòrsou i na mes momentu tambe un lugá kolmá di aktividat.’ E plasa tabata un lugá di enkuentro pa hende di tur rango i posishon sosial, pober i riku, pretu i blanku, hóben i bieu. ‘Keiru riba e plasa, prinsipalmente atardi lat, den e bientu fresku, tabata e tempu ayá un berdadero atrakshon.’ Na fin di siglo 19 i kuminsamentu di siglo 20, muhé ku hòmbernan di Bándabou tabata bin presentá nan merkansia riba teduki, trahá di pida pida tela sobrá, na e skina ku Breedestraat i e plasa, dilanti di e negoshi ‘La Elegancia’. Berdura, webu, galiña.
Dia 27 di sèptèmber 1921, shen aña despues di morto di Luis Brion, almirante di armada nasé na Otrobanda, pa promé biaha ta pone un suela duru pa Awasá, i ta batisá e lugá ku e nòmber ‘Brionplein’. Riba e dia ei tambe ta pone e promé piedra pa e estatua di e héroe kurasoleño envolví den e lucha pa libertat suramericano. Den kurso di añanan e plasa ta konosé tres estatua di Brion: di 1925 te 1950 komo busto, un kreashon di John de Pool, e aña siguiente ta bini unu di Brion sintá sosteniendo su kabes ku su man, obra di e eskultor Gabrielle de Saint Denis i finalmente riba pia na ünifòrm riba un pedestal di mármer, obra di e italiano Renzo Bianchi. E promé dosnan awor ta den hardin di Curaçaosche Museum.
E susesonan di dia 30 di mei 1969 ta perturbá kruelmente e nostalgia pa e Awasá di antaño. Un parti di kurason di siudat, i un gran parti di e edifisionan na Brionplein ta bai pèrdí den kandela. Un konflikto laboral ta e mecha ku a sende den e barí di malkontentu ku tabata reina den pueblo. Bientu ta kambia, kultura i idioma propio ta haña mas rekonosementu. Na 1971 e nòmber Brionplein ta kambia pa ‘Plasa Brion’.
Pueblo ta haña bos. Di awor padilanti organisashonnan di bario ta vigilá interes di e habitantenan i identidat di e bario: Plataforma Otrobanda ta uni ku e organisashonnan di bario nobo i bira Federashon di Otrobanda. Ta e habitantenan di e bario akí ta evitá mediante un akshon di protesta ku Plasa Brion ta pèrdè su karakter kultural históriko na benefisio di interesnan di un desaroyadó di proyekto. Ta kambia aspekto di e plasa na 1997, despues di a tende opinion di e habitantenan. A tene kuenta ku e deseo pa bolbe pone un kiosko di muzik riba Plasa Brion segun e mes modèl di e kiosko anterior dediká na ‘Shon Janchi Boskaljon’.
Portrèt: E kiosko di muzik ‘Shon Janchi Boskaljon’ na Brionplein (1937 – 1961).
(kolekshon di ‘Zusters van Roosendaal’. Den: Het Brionplein in oude foto’s)
Fuentenan
Curaçaosch Museum
Awasá, Korant di Aña Nobo, Curaçao, Plataforma Otrobanda / Kuldespro1997
René Römer, ‘Awasá: een plein om lief te hebben’, Amigoe (Napa) 28 mei 1994
René Römer, ‘Otrobanda, het verhaal van een stadswijk’, Curaçao, 1993
Ir. M.J. Lanjouw, Het Brionplein in oude foto’s. 1997
Jennifer Smit, ‘Standbeelden op Curaçao’, 1996
Pater Amado Römer, ‘Kòrsou den siglo XX’, Curaçao, 1997.
Pierre Lauffer, Permitimi papia, Den: ‘Raspá’, 1961


text:
Pa fasilitá konsumidónan den nan proseso di kompra, Fundashon pa Konsumidó ta sigui bishita supermerkadonan, anotando preisnan di produktonan riba merkado. Durante e periodo di 28 di mei te ku 2 di yuni 2020 a bishitá un kantidat di 22 establesimentu pa anotá preis di 174 produkto. E 22 establesimentunan ku a forma parti di e komparashon di preis aki ta: supermarket 2000, Arco Iris, Van den Tweel ,Arti’s , Best Buy, Bon Bini supermarket, Boulevard Market Place, Centrum Mahaai i Piscadera, Esperamos supermarket, Dande, Exito, Mangusa Rio Canario i Hypermarket, Vreugdenhil, Minimarket LZF, Luna Park, New Plaza/ De Ruyterkade, LI’S, Feng Fu, Queens, i Tropicana .
E produktonan ku a keda anotá ta por ehèmpel: produktonan pa hunta den pan, bonchi den paki i bleki, berdura den bleki i bòter, sòpi den bleki i paki, aros, aletria, hariña di pan i funchi, zeta, margarina, suku, te, kòfi, cornflakes, djus i lechi den paki, lechi puiru, limonada, papel di wc, desinfektante i bebida alkohóliko.
Fundashon pa Konsumidó ta enfatisá ku durante di e komparashon di preis aki no a tene kuenta ku pais di orígen, marka ni kalidat di produkto.
Mangusa Hypermarket esun mihó surti
Despues di a analisá resultadonan di e anotashon di preis, Fundashon pa Konsumidó a konstatá ku Mangusa Hypermarket ta esun mihó surti basá riba e 174 produktonan ku a keda anotá. Di e 174 produktonan, Mangusa Hypermarket ta tin un total di 143 produkto den stòk. Bon Bini supermarket ta resultá na di dos lugá ku un kantidat di 131 produkto Mangusa Rio ta na di tres lugá ku 130 produkto den stòk.
Bon Bini Supermarket tin mas produkto na un preis mas ekonómiko
Resultadonan di e komparashon di preis ta mustra ku Bon Bini Supermarket ta e supermarket ku tin mas produkto na un preis mas ekonómiko. Di e 174 produkto ku Fundashon pa Konsumidó a anotá, e Bon Bini Supermarket tabata tin 43 produkto na un preis mas kumbiniente. Mangusa Hypermarket na di dos lugá ku un kantidat di 35 produkto i Centrum Mahaai na di tres lugá ku 30 produkto.
Diferensia di preis
Abase di e anotashon di preis, Fundashon pa Konsumido ta hasi un analis di e diferensianan di preis entre e supermerkadonan ariba menshoná. Por ehempel un saku di papel di wc (12) marka Softex ta kosta fl. 8.99 na Best Buy i Centrum Mahaai. Na van den Tweel esaki ta kosta fl. 13.95, kual ta un diferensia di preis di fl. 4.96. Pa loke ta trata desinfektante marka Disicline (3.79ltr), esaki su preis na Dande supermarket ta fl. 13.25 i na De Ruyterkade supermarket esaki ta kosta fl. 17.99 kual ta un diferensia di preis di fl. 4.74.
Diferensia di preis astronómiko den bibidanan alkohóliko
Resultadonan di e análisis ta indiká diferensianan di preis grandi den e kategoria di bibidanan alkohóliko.
Ta trata aki di diferensianan di preis di fl. 6.00 te ku fl. 40.00. Por ehèmpel, un boter di Whisky White label di 1.14 ltr. Ta kosta na Bon Bini Supermarket, Mangusa Hypermarkt i Rio Canario fl. 54.95 i na Boulevard Market Place e bòter aki ta kosta fl 94.95. Esaki ta un diferensia di fl. 40.00. Otro bibida alkohóliko ku tambe tin diferensia grandi ta un bòter di Whisky Dewars (12 years) di 750ml. Preis di esaki na Luna Park ta fl.52.95 i na Esperamos e esaki ta fl. 89.25, kual ta un diferensia di fl. 36.30. E último produkto ku nos lo duna komo ehèmpel ta Grey Goose Vodka. Pa un boter di Grey Goose Vodka di 750ml bo ta paga fl. 63.21 na van den Tweel i na Best Buy bo ta paga fl.94.66, kual ta un diferensia di fl.31.45.
Ta bon pa menshoná ku Fundashon pa Konsumidó no a tene kuenta ku kalidat òf pais di orígen di e produktonan ku ta keda preselektá.
Fundashon pa Konsumidó ta konsehá kada konsumidó pa hasi nan kompra na un manera konsiente i responsabel. Pa hasi esaki posibel, Fundashon pa Konsumidó ta brinda bo e lista di komparashon di preis aki kompletamente grátis. Manda nos un mail na info@fundashonpakonsumido.org i hasi bo petishon pa bo lista di komparashon di preis di supermarket i minimarket. Pa kualke informashon adishonal, por tuma kontakto ku Fundashon pa Konsumidó na number di telefòn 462-666 òf via e-mail info@fundashonpakonsumido.org


text:
Freddy ‘Rasta’ su promé EP titulá ‘Fake Love’
E popular kantante arubiano, konosí den e género di urban, Freddy Richardson mihó konosí komo ‘Rasta’, ta pendiente pa lansamentu ofisial di su promé EP titulá "Fake Love"
‘Rasta’ sigur no mester di muchu introdukshon, mirando ku na numeroso okashon, el a yega di presentá kansionnan ku a sa di pega bon den farándula. Ta trata aki tambe di un kantante ku a presentá ku hopi otro artista konosí, tantu na Kòrsou, Aruba i tambe Boneiru.
Na komienso di e aña aki, den temporada di Karnaval, Freddy a presentá na e festival di “Caiso & Soca’, na Aruba. Tabata aki, ku el a sa di konkista e puesto di segundo finalista, ku e kansion 'For once & for all’.
Esaki huntu ku otro dos kantante mas di Aruba, kende nan ta ‘Blacky’ i ‘Tony Mingo’, unda nan a konta ku kompañamentu musikal di e banda Buleria. Por sierto ta un kansion ku durante di su temporada, a sa di bira e kansion mas popular.
Awor Rasta ta kla pa presentá su EP, ku lo konta ku un total di 7 piesa i tambe ku lo sa di konta ku presentashon speshal, di algun artista sumamente popular.
Nòmber di algun piesa i artista ku TRENDSZ por antisipá bo riba dje ta entre otro: “Mané bo ke" huntu ku Zoinx. 'Fake Love' huntu ku Givienca ‘Gigi’ Clotida, ku ta e piesa ku lo ta e nòmber di e EP. Tambe tin 'Downlow' huntu ku Awaras i 'Commando’ huntu ku Jair ‘Buddy’ Vesprey, ku lo bai ta un ‘cover song’.
Djarason, dia 26 sèptèmber próksimo, riba fecha natal di Freddy lo lansa e EP. Tambe ta e intenshon pa hasi grabashon di videoclip pa algun di e piesanan, pero esakinan lo keda presentá mas despues.
TRENDSZ ta deseá Freddy, for di awor, tur klase di éksito ku e EP i ta spera di skucha muchu mas di dje pronto.


text:
Dimitri ta bisa: `Nos mester trata na compronde y interpreta e informacion cu Padu ta presenta den su bukinan: E ta un informacion hopi mas importante y profundo cu nos lo kere na prome instante. Pa mi Padu ta un hende cu un espiritu grandi y profundo. ‘ Dimitri ta kere cu ta solamente algun mente grandi na mundo a logra di capta e informacionnan aki. Den esaki e ta pone Padu riba mesun linja cu hendenan grandi den mundo.
Den The Third Element Padu ta splica con e interaccion entre e mundo fisico y psichico ta nace. E buki ta bay riba e esencia di tur loque ta existi.
E ta bisa cu e informacion aki ta asina extenso, cu awor cu el a bolbe lesa e buki despues di hopi tempo, Padu ta puntra su mes: `Padu, ta con bo a haya tur e ideanan fantastico aki pa scirbi e buki. Wel, mi ta bisa mi mes: – E mester a bin di un mente Divino. un mente Cosmico, un mente Universal, un mente Omni-Science of Metafisico of manera ami lo bisa: E ta bin di e mente di Dios.’
Segun Padu nos mester sinja desaroya nos sexto sentido mas miho. E ora nos lo desaroya e comunicacion di ‘ser humano’ pa ‘ser humano’ hopi mas y na un forma mas profundo. Como un ehempel Padu ta menciona e abilidad di telepatia cu nos tur tin. E ta splica: ‘Na momento cu bo ta pensa riba un otro hende y bo pensamento ta sincero, e otro hende ta capta e informacion. Aki e ‘Third Element’ ta bin den accion.’
Dimitri: ‘ E di tres elemento ta enberdad e contesta riba e busqueda di e relacion, di e conexion entre e curpa y mente. E nivel di harmonia den bo bida ta refleha su mes directamente den bo atomonan, cu ta e partinan mas fini di bo curpa. Si pafo di bo tin hopi conflicto, odio y dolor, esey lo resona den bo atomonan. Ta e falta di harmonia aki den bo atomonan ta resulta den malesa.
Esaki ta conta tambe pa un sociedad. Si tin hopi conflicto y falta di harmonia esaki lo resulta den malesanan social, p.e. criminalidad, corupcion, suicidio, etc. Tur desaroyo tin di hasi cu e nivel di harmonia den e mente y pues bida di e pueblo.
Y kico ta harmonia?
Dimitri: Ora bo tin harmonia total, bo ta papia di amor! E ora talvez nos por compronde ….porfin e mensahe di Jesus, cu a bisa cu e les di mas grandi ta amor… pasobra amor TA harmonia.
Padu ta contesta: ‘Weita, Dimitri, bo tin un pensamento masha profundo riba e materia aki.
Dimitri ta haja cu su trabau y esun di Padu ta hopi cerca di otro. Ta hopi bunita pa pensa cu no obstante asina hopi diferencia den edad tin continuidad entre generacionnan…
Un otro biaha mas di e bunita combersacion aki…


text:
Durante e di dos siman di September, e compleho di Aruba Marriott a celebra hunto cu su asociadonan di “housekeeping”, e siman mundialmente reconosi, “Housekeeping Week”.
E inicio di e siman grandioso aki a cuminsa cu cada miembro di e departamento ricibiendo un t-shirt pa conmemora e siman.
Segun e siman a avansa, diferente actividadnan a wordo organisa cada dia, entre otro, dia di ‘trahe tipico’, caminda e asociadonan a competi y desfila trahenan tipico di nan pais y alabes elabora ariba e historia di ambos e trahe y nan pais. Dia tres di e siman di celebracion aki a trece cune dia di ‘cuminda tipico y bandera’, caminda e ekiponan di housekeeping por a duna demonstracion di un cuminda tipico di nan pais y hunto cu esey duna un splicacion ariba e color y nificacion di e bandera di e pais.
Marriott International ta conosi pa su diferente proceduranan mundialmente, un di nan, e “commitment to clean” ta wordo reenforsa for di e momento cu un trahador cuminsa su trayectorio di trabou na Aruba Marriott. E procedura aki ta unda cu tur asociado, di tur nivel, ta compromete nan mes na mantene cada area di e hotel limpi. Durante e di 4 dia di e siman di ‘housekeeping week’, e asociadonan di e compleho di Aruba Marriott a participa den un actividat di ‘housekeeping buddies’ unda asociadonan a tuma algun ora den nan dia pa subi riba piso y traha conhuntamente cu e asociadonan di housekeeping y asina akinan por mustra nan aprecio pa e housekeeping team y celebra e dia di “Commitment to Clean”.
Competencia entre asociadonan semper ta un manera dibertido pa mantene e conecion y teamwork. Durante e siguiente dia, asociadonan di ‘housekeeping’ a competi pa asina mira ken tin e garoshi di mas bunita decora, uzando elementonan di entre otro, nan cultura, creatividad, y imaginacion.
Pa clausura e siman grandioso aki, un tremendo bingo interactivo a wordo organisa cu diferente premionan pa e participantenan y tambe un delicioso breakfast a wordo sirbi pa tur e asociadonan den e grandioso ballroom di Aruba Marriott. Sigur un siman yena di goso y alegria pa nos tremendo ekiponan di ‘housekeeping’. Aruba Marriott ta extende un palabra di pabien na cada asociado cu ta forma parti di ‘housekeeping’ na e compleho henter.
Si ta desea di forma parti di e grandioso famia di Marriott y tambe e famia di ‘housekeeping’ na Aruba Marriott, por solicita online via e website www.marriott.com/careers of tambe por pasa libremente na e oficina di Recurso Humano di Dialuna pa Diaranson entre 10:00 am te cu 4:00 pm y cu mil amor e profesionalnan lo asisti cu e aplicacion.


text:
Diamars mainta a sali un vuelo humanitario for di Aruba paVenezuela. Esaki despues cu na dos ocasion esey no tabataposibel debi na factornan for di nos mannan. Richard Kramers di Guarda nos Costa a confirma cu 93 Venezolano cu tabata deteniof tabatin meldplicht na Guarda nos Costa a sali riba e vuelo ey.
Entre nan tin cu djis a keda Aruba ilegalmente mas largo di locual ta permiti pa ley y tabatin algun cu a expulsa, despues di a sinta castigo pa un crimen cometi riba nos isla. E demas stoelnanden e avion a bay yen di Venezolanonan cu boluntariamente kiera regresa nan pais natal bek. E vuelo aki lo no tabata posibel sin cooperacion di Ministerio di Husticia di Aruba, Consul general di Venezuela na Aruba, Departamento di Aviacion Civil, DIMAS, Departamento di Relacionnan Exterior, IASA, KPA y Guarda nos Costa.


text:
Pronóstiko di tempu pa Kòrsou i bisindario bálido te djaweps mainta 18:00 o.l., 18 di ougùstùs 2022.
Pronóstiko
Pronóstiko di tempu pa Kòrsou i bisindario bálido te djaweps mainta 18:00 o.l., 18 di ougùstùs 2022.
Kompilá: djarason 17 di ougùstùs 2022, 17:00 o.l. (21:00 UTC).
Tempu: Un poko kalor, leve te parsialmente nublá ku presensia di stòf di Sahara.
Temperatura máksimo lo alkansá 33ºC i temperatura mínimo 27ºC.
Solo ta sali 06:25 i ta baha 18:55 o.l.
Bientu: Entre ost i suitost, moderá te bastante fuerte; forsa 4 te 5 (20 te 39 km/ora, 11 te 21 nudo). Ráfaga, de bes en kuando fuerte; forsa 6 (40 te 50 km/ora, 22 te 27 nudo).
Situashon general: Un área di preshon haltu riba osean Atlántiko ta mantené un fluho di bientu por lo general moderá riba e region di islanan ABC. Durante di próksimo 24 ora ta antisipá un oumento di stòf for di Sahara den nos region, esaki lo redusí e visibilidat un poko den nos área. Mas aleu, kondishon atmosfériko ta relativamente seku i pa e motibu aki lo no spera muchu formashon di nubia.
Kondishon di laman: Moderá ku altura di olanan entre 1 i 2 meter (3 pa 6 pia).
Sistemanan tropikal signifikante: Ningun.
Fenómeno spesial: Ningun.
Perspektiva te djabièrnè mainta: Parsialmente nublá i stòf di Sahara.
Meteorólogo: Abraham.


text:
Stanley Clementina a dal duru ku “Basil’é...”
E talentoso kompositor i kantante Stanley Clementina ta ekspandé su horizonte musikal ku e romántiko Afro Beat titula KULPAMI NUMA, un kolaborashon ku artista Remses ‘MuisjeMuis’ Rafaela. E interpretashon ta papia di un relashon unda e hòmber ta haña tur e kulpa durante e desenlase. Den varios esena den e videoclip modelo Franceen Westmaas ta hungá e papel di un investigado ku ta interogá Stanley. KULPAMI NUMA ta sigui splika kon e hòmber tambe ta eksperensia doló durante e relashon ora e realisá ku e relashon no ta bai mas. Tambe impreshonante pa mira kon KULPAMI NUMA ta trese varios talento Kurasoleño biba na Hulanda huntu pa realisá e proyekto akí. Banda di e interpretashon vokal di Stanley i MuisjeMuis, e kantika a keda produsí pa Stanley i e talentoso Zurich Musiq, i e videoclip a keda dirigí pa Thareyck Martina i Cineterra. Debut Albùm Durante e simannan benidero, Stanley lo ta na Kòrsou pa un gira promoshonal, unda e lo graba diferente videoclip pa su debut albùm, kual e ta plania pa lansa e zomer akí.
Ku e produkshon, e ritmo popular di Afro Beat ta para sentral, i Stanley ta kolaborá ku talentoso estrea nan urbano manera Dopie, Dayo i Ori. KULPAMI NUMA ta e promé kantika fo’i e albùm akí. Pa Stanley ta importante pa internashonalisá Papiamentu, i p’esei e ke promové e albùm akí den eksterior. Durante diferente gira ku e kantante Kaboverdiano Nelson Freitas, Stanley a ser inspira kontinuá kanta den su lenga materna. Komo vokalista, Stanley a traha ku entre otro Rass Motivated, Frank McComb, Tamara Nivillac, Shirma Rouse, Glennis Grace, i tambe Ir Sais. Na komienso di 2015, Stanley a kuminsá profilá komo solista i a lansa kantika nan manera ‘Regresa a Mi’, i ‘Sweet Pain’, unda ela ilustra kon fo’i reto relashonal tòg por bini kresementu signifikante.


text:
WILLEMSTAD — Djaweps atardi a sali e selekshon nashonal di Federashon Biyar Kòrsou rumbo pa e isla di Bonaire pa bai partisipá den Schotborgh Cup 2014.
E evento aki a tuma lugá pa promé biaha aña pasa na luna di desèmber aki na Kòrsou, kaminda e selekshon di Bonaire a bai ku e titulo ganando Kòrsou 11 pa 6 .
E aña aki ta toka turno pa e Federashon di Biyar Boneriano pa organisá e evento ku ta dediká na memoria di e gran Eddy Schotborgh ( q.e.p.d.). kende ta e persona ku a pèrkurá ku den añanan nobenta nos (Antia Hulandes) por a partisipá den eventonan di biyar rònt mundu . Por menshoná ku e tres promé deportistanan ku a partisipá den un mundial tabata Eithel”Boy” Soliana di Bonaire , Richard Wolff di Aruba i Johnny Hellmund kendenan a partisipá na kampionato mundial ku a tuma lugá na Koningswinter , Alemania na 1993 . Tambe Sr. Schotborgh ta karga e nòmber di e persona ku a diseñá e mesa ofishal pa World Pool/Billiard Association kual mesa awendia ta keda usá den tur kampionato mundial i tambe eventonan di renombre .
E biaha aki e selekshon di Kòrsou ta integrá pa 1. Roukos Tannoury , 2. Michael Arvelo, 3. Afmad Ibrahim, 4. David Prins i 5. Sybren Boekhoudt kende tambe lo ta e kapitan . E evento lo tuma lugá dianan 5, 6 i 7 desèmber den Sporthal na Kralendijk i lo kuminsá djabièrnè anochi pa 8’or .
Federashon Biyar Kòrsou ta deseá su representantenan tur klase di éksito i ta deseá Dutch Caribbean Billiard Union/ Febibo tur klase di éksito ku e organisashon.


text:
E yunan di Kòrsou Didi Gregorius i Andrelton Simmons tin ku buska otro tim pa hunga aden den Major League Baseball (MLB). Promé tabata Philadelphia Phillies ku djaweps a yama Gregorius danki i despues Chicago Cubs djasabra tambe a bisa Andrelton ku no ta sigui ku ne.
Phillies den un seri di kambio a disidi na laga Didi Gregorius liber, esta e yu di Kòrsou di 32 aña a tende ku no tin lugá mas pe den e tim. Na e momento ei e tabatin un promedio di bateo di 210, ku 1 homerun i 19 kareda hinká aden ku su hitnan.
Esaki tabata di tres temporada di Gregorius ku Philadelphia Phillies. Den e tres añanan aki ela bati pa un promedio di 230 ku 24 homerun i 113 kareda empuhá.
Apenas e notisia di Didi Gregorius a bira konosí i a sorprendé hopi fanátiko na Kòrsou, Chicago Cubs djasabra tambe a anunsiá di ta laga Andrelton Simmons liber. Aki e tim a aktivá e yu di Kòrsou di 32 aña ku tabata riba lista di hungadónan leshoná, pa mesora bisa di ta lage liber.
Simmons e aña aki a hunga solamente den 34 wega pa Chicago, despues ku ela firmá ku e tim. Su kontrato tabata di 4 mion dòler pa e temporada aktual. Ela bati pa un promedio di 173 I tabata sufri di un leshón na su skouder drechi.


text:
ORANJESTAD – Prome cu fin di luna di juli 2022, por spera un anuncio nobo di tarifa di awa. Asina minister di energia Glenbert Croes a confirma pa noticiacla diaranson atardi. Algun rato prome, e la manda un comunicado cu e tema di cambio di tarifa. Segun e mandatario a splica e portal aki, prome cu por anuncia e cambio di tarifa, cu tin cu haya un aumento si, mester keda cla cu WEB. “E ta un proceso interno prome cu tin cu keda cla. Despues tin cu planea e anuncio” e mandatario a bisa. Finalmente e la sigura cu pa prome cu fin di luna, e anuncio nobo lo bin.
ANUNCIO ANTERIOR
Manera por corda, recientemente pueblo a wordo informa a traves di comunicado di WEB cu tarifa di awa lo aumenta, pa cual Minister encarga cu Energia Glenbert Croes a informa cu e ta rechasa e decision aki. Como accionista di Utilities y Utilities como accionista di WEB mester suspende e decision ey cu a wordo tuma y e anuncio cu a wordo haci. Teniendo na cuenta cu ya caba costo di bida ta demasiado halto y awa y coriente ta necesidadnan basico.
ABSORBA TARIFA
Minister Croes a splica cu pa 7 luna largo (desde cu e hedging a termina) a pidi WEB y Elmar pa pa nan absorba e impacto di e aumento di prijs. Alabes ta compronde cu awor aki nan ta den un situacion super dificil y nan no por keda absorba esaki mas. Awo e pregunta ta, si ta bay aumenta prijs di awa y coriente, con ta bay haci esaki y den ki forma lo haci esaki.
PASADO
“Fin di añanan ‘90, mi mes tabata e minister encarga cu utilidad y e tempo ey nos a bin cu e structura di tarifa cu tin te dia di awe. E structura ta encera cu esun cu ta haci uzo di tiki awa ta paga menos pasobra e ta uza menos. Pues e structura ta premia esun cu ta haci uzo di awa den forma consciente,” Minister Croes a splica.
SITUACION PRECARIO DI WEB Y ELMAR
Segun e mandatario, aworaki nan ta den un situacion cu ta compronde e situacion precario di WEB y Elmar pues ta compronde cu un aumento mester bin. Pero, esaki mester bin di tal forma cu esnan cu ‘schouder hancho’ lo tin cu paga mas, y mester tene cuenta cu e situacion di e grupo cu no tin.
Pa locual e structura di tarifa, tambe mester tene cuenta cu situacionnan unda cu por ehempel algun famia a bay biba hunto pa motibo di necesidad. Den e casonan aki, si mira solamente nan consumo/uzo esaki por crea e impresion cu ta un famia cu por paga mas. Mientras cu e realidad ta, cu ta pa necesidad nan ta biba hunto y no por sobrevivi riba nan mes. Minister Croes a splica cu teniendo e tipo di situacionnan aki na cuenta, Departamento di Asuntonan Social (DAS) mester wordo involucra (a dialoga cu e Minister encarga). Asina lo evita cu e tipo di casonan aki ta cay den un structura di tarifa sin cu ta tene cuenta cu nan situacion social. DAS lo mester haci un ‘intake’, verifica y constata e situacion social, pa despues referi e casonan aki na WEB y Elmar pa nan por cay den un categoria di structura di tarifa socialmente husto.
AUMENTO MAS HUSTO
Minister Croes a confirma cu Ministerio encarga cu Energia, Ministerio encarga cu Economia hunto cu Utilities, WEB, Elmar y diferente departamento, ta trahando hunto pa mira con por traduci e aumento cu mester bin, den e forma di mas husto.
ORANJESTAD – Riba cambio di aña, e asina yama Plan di Impuesto 2023 di gobierno di Aruba ta drenta na vigor. Esak ta nifica cu pa e fecha ey, e tarifa combina di BBO ta cambia pa 7%. E mandatario encarga Xiomara Maduro a sigura cu e plan tin como meta pa yega na un sistema fiscal mas simpel y husto. Aki e ta referi na e hecho cu mientras ta aumenta e tarifa combina di BBO, ta bin compensacion y reparticion husto pa e mehoracion di cumplimento di impuesto di ciudadano y bishitante.
ORANJESTAD – Cuater morto tragico den un fin di siman ta un golpi duro pa comunidad. Esaki tabata e mensahe di prome minister Evelyn Wever Croes dialuna, relaciona cu e fin di siman tragico cu Aruba a experencia. E prome mandatario a te hasta haci mencion di e accidente di un siman prome cu a cobra bida di un motorciclista hoben. Pa loke ta e fin di siman aki, e mandatario a para keto na e dos susesonan tragico separa, y a mustra cu raportanan mester determina kico a pasa exactamente. Y den cada caso, si resulta cu tin persona(nan) cu tin cu responsabilisa nan mes pa e actonan, husticia lo trata esaki debidamente. E ta conciente cu e raportnan aki lo no trece e personanan fayeci bek. E la pidi pa tene cuenta cu falta 3 luna pa aña termina y pa nos tin mas compassion y ta mas cuidadoso. Mes momento a manda palabra di forza pa famianan di e 4 fayecidonan. Por mira e mensahe completo AKI.
ORANJESTAD – Diamars dia 27 di September a celebra World Tourism Day y na mesun momento tambe a celebra Cruise Tourism Industry, cual ta un parti importante den e industria di turismo. Minister di Turismo y Salud Publico, Sr. Dangui Oduber, a inaugura e “Cruise Tourism Symposium” diamars atardi na Marriott Ballroom.
ORANJESTAD - Diamars 27 di september en conexion cu “Dia Mundial di Turismo” a tuma luga un ceremonia y ponemento di krans na Plaza Juancho Yrausquin pa relexiona riba e esfuerso di cada trahado den henter e industria turistico, for di esnan cu ta traha den sector hotelero, pa esnan cu ta traha na aeropuerto y taxistanan. Pero tambe a honra y dedica e dia na dos lider pionero den turismo, señor Juan Enrique Irausquin y señor Ike Cohen. Prome Minister Evelyn Wever-Croes den su discurso na e ocacion, a conta e storia di ambos persona enfatisando e esfuerso cu cada un a haci pa nos industria turistico.
ORANJESTAD – Gobierno di Aruba a sigura diamars den un comunicado, cu ‘no tin decision ainda ken lo reemplasa e actual minister plenipotenciario na Washington, Joselin Croes’. Esaki ta interesante mirando cu varios medio (incluyendo NoticiaCla) a raporta caba cu e posicion a keda yena caba y cu e nomber te hasta ta conoci. No solamente esey, pero e persona en cuestion, actual abogado Ronny Wix mes a confirma su funcion diamars pa NoticiaCla. E pregunta ta unda e confusion ta of ‘ken no a haya e memo’.
ORANJESTAD – Gobierno di Aruba a trata e tema di reapertura di frontera cu Venezuela diamars cu secretario di estado hulandes Eric van der Burg, cu tin e cartera di Husticia y Siguridad. Ministernan Rocco Tjon, Evelyn Wever-Croes y Glenbert Croes a reuni cu e mandatario hulandes, mirando cu e topico di estranheria ta toca diferente faceta, y ta resorta bou di diferente Ministerionan a scoge pa reuni den e constelacion aki.


text:
Mi por partisipá na boso ku e variante Dèlta di e vírùs di corona a yega Boneiru.
Awor akí nos por laga investigá variantenan di e vírùs den laboratorio na Aruba. Siman pasá nan a investigá 16 muestra. A resultá awor ku den mayoria di kaso ta trata di e variante dèlta i den algun kaso e variante alfa, esta esun britániko. Boso ta haña mas informashon despues den e siman akí.
E variante delta di e vírùs di corona ta plama na mesun manera via drùpel, pero ta hopi mas kontagioso. Mas biaha nos ta mira otro tipo di keho, spesialmente doló di kabes, i ménos biaha nos ta mira keho manera tosamentu i pèrdida di holó i smak. Hendenan ku no a pasa angua òf ku a pasa solamente 1 angua por bira mas gravemente malu debí na e variante dèlta. Nan tin un chèns mas grandi tambe pa resultá den hòspital. E tèstnan ku nos ta usa por indiká e variante dèlta bon.
Ta di gran importansia pa mas hende ainda pasa angua. I pa hende ku a pasa solamente 1 angua, bai pasa e di dos angua tambe. Ku e angua kontra corona bo ta prevení ku yùist ku e variante dèlta bo ta bira gravemente malu òf ku nan tin ku interná bo den hòspital. Si Si bo tin keho keda kas i yama 0800 800 pa traha un sita pa tèst.